open-index/open-wikipedia-markdown huggingface dataset:
আনাস পশখাচেভ

হাজী **আনাস মুসায়েভিচ পশখাচেভ** (; ১১ ডিসেম্বর ১৯৬৭ – ১৫ ডিসেম্বর ২০১০) ছিলেন সার্কাসিয়ান জাতিগোষ্ঠীর একজন রুশ মুসলিম ধর্মীয় ব্যক্তিত্ব। তিনি ২০০৪ সালের এপ্রিল থেকে ২০১০ সালের ডিসেম্বরে নিহত হওয়ার আগ পর্যন্ত কাবার্ডিনো-বালকারিয়ার মুসলিমদের আধ্যাত্মিক প্রশাসনের প্রধান হিসেবে দায়িত্ব পালন করেন।

রিয়া নোভোস্তি তাকে উত্তর ককেশাসের অন্যতম প্রভাবশালী মুসলিম ধর্মীয় ব্যক্তিত্ব হিসেবে উল্লেখ করেছিল।

## প্রারম্ভিক জীবন ও শিক্ষা
পশখাচেভ ১৯৬৭ সালের ১১ ডিসেম্বর সোভিয়েত কাবার্ডিনো-বালকারিয়ার নালচিক শহরের একটি শ্রমিক পরিবারে জন্মগ্রহণ করেন। ১৯৭৫ থেকে ১৯৭৭ সাল পর্যন্ত তিনি ১৭তম ভলনি আউল মিডল স্কুলে এবং ১৯৭৭ থেকে ১৯৮৩ সাল পর্যন্ত নালচিকের ১১তম স্কুলে পড়াশোনা করেন।

১৯৮৩ সাল থেকে তিনি নালচিক ওয়ার্কার্স টেকনিকামে পড়াশোনা করেন এবং ১৯৮৫ থেকে ১৯৮৭ সাল পর্যন্ত সোভিয়েত সেনাবাহিনীতে দায়িত্ব পালন করেন। ১৯৮৯ সালে তিনি পড়াশোনা শেষ করে একজন নির্মাণ প্রযুক্তিবিদ হন।

১৯৯১ থেকে ১৯৯৪ সাল পর্যন্ত তিনি সিরিয়ার দামেস্কে আরবি ভাষা ও ইসলামি বিজ্ঞান ইনস্টিটিউটে এবং ১৯৯৮ সাল পর্যন্ত ত্রিপোলির ইন্টারন্যাশনাল ইসলামিক কল ইউনিভার্সিটিতে পড়াশোনা করেন।

## কর্মজীবন
১৯৮৯ থেকে ১৯৯১ সাল পর্যন্ত পশখাচেভ কাবার্ডিনো-বালকারিয়ার উরভানস্কি জেলার চয়োরনায়া রেচকা-র ইমাম হিসেবে দায়িত্ব পালন করেন। ১৯৯৮ সালের সেপ্টেম্বর থেকে তিনি কাবার্ডিনো-বালকার ইসলামি ইনস্টিটিউটে শিক্ষকতা শুরু করেন এবং ১৯৯৯ সালে ইনস্টিটিউটের উপ-পরিচালক নিযুক্ত হন।

২০০৪ সালের এপ্রিলে পশখাচেভ কাবার্ডিনো-বালকারিয়ার মুসলিমদের আধ্যাত্মিক প্রশাসনের প্রধান নিযুক্ত হন। তিনি ১৫ ডিসেম্বর ২০১০-এ মৃত্যুর আগ পর্যন্ত এই পদে বহাল ছিলেন। তিনি কাবার্ডিনো-বালকারিয়ার মুসলিম বোর্ডের চেয়ারম্যান হিসেবেও দায়িত্ব পালন করেছেন। 

## হত্যাকাণ্ড
রাশিয়ার প্রসিকিউটর জেনারেলের অফিসের তদন্ত কমিটির তথ্য অনুযায়ী, ১৫ ডিসেম্বর ২০১০ তারিখে প্রায় ১৯:৩০ মিনিটে (মস্কো সময়) দুইজন অজ্ঞাত ব্যক্তি পশখাচেভকে নালচিকের ইয়েসেনিন স্ট্রিটের তার বাড়ি থেকে ডেকে বের করে এনে গুলি করে হত্যা করে। ঘটনাস্থলে অন্তত চারটি ৯ মিমি ক্যালিবারের গুলির খোসা পাওয়া যায়। পরে খুনিদের নালচিকের বাসিন্দা আসতিমির মামিশেভ এবং আজপারুখ শামায়েভ হিসেবে শনাক্ত করা হয়।

চেচেন প্রজাতন্ত্রের প্রধান রমজান কাদিরভ এই হত্যাকাণ্ডে গভীর শোক প্রকাশ করেন এবং এটিকে "উত্তর ককেশাস অঞ্চলের সকল নেতাদের মুখে একটি চপেটাঘাত" বলে অভিহিত করেন। তিনি এর জন্য সন্ত্রাসবাদ ও ধর্মীয় চরমপন্থাকে দায়ী করেন। তৎকালীন রুশ রাষ্ট্রপতি দিমিত্রি মেদভেদেভ শোক প্রকাশ করেছিলেন।

## ব্যক্তিগত জীবন
পশখাচেভ বিবাহিত ছিলেন এবং তার ৩টি সন্তান ছিল।

## তথ্যসূত্র

বিষয়শ্রেণী:নালচিকের ব্যক্তি
বিষয়শ্রেণী:রুশ ইমাম
বিষয়শ্রেণী:রাশিয়ায় অমীমাংসিত খুন
বিষয়শ্রেণী:রাশিয়ায় আগ্নেয়াস্ত্র দ্বারা মৃত্যু
বিষয়শ্রেণী:১৯৬৭-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:সার্কাসিয়ান ইসলামি পণ্ডিত
হামাদ বিন সাইদ

**হামাদ বিন সাইদ** (মৃত্যু ১৩ মার্চ ১৭৯২) ছিলেন ওমানের শাসক এবং আল বু সাইদ রাজবংশের তৃতীয় শাসক। তিনি ১৭৮৬ থেকে ১৭৯২ সালের মধ্যে দেশ শাসন করেছিলেন।

## শাসনকাল
হামাদ বিন সাইদ ছিলেন ইমাম এবং সুলতান সাইদ বিন আহমদের পুত্র। সাইদ বিন আহমদ ১৭৮৩ সালে তার পিতা আহমদ বিন সাইদ আল-বুসাইদির মৃত্যুর পর ক্ষমতায় আসীন হন।

সাইদ বিন আহমদ প্রজাদের মধ্যে দিন দিন জনপ্রিয়তা হারাচ্ছিলেন। ১৭৮৫ সালের শেষের দিকে একদল গণ্যমান্য ব্যক্তি তার ভাই কায়েস বিন আহমদকে ইমাম হিসেবে নির্বাচিত করেন। তবে এই বিদ্রোহ দ্রুতই ব্যর্থ হয়।

১৭৮৬ সালে হামাদ বিন সাইদ ওমানের প্রধান দুর্গসহ মাস্কাট শহরের নিয়ন্ত্রণ নিতে সক্ষম হন। একে একে ওমানের অন্যান্য দুর্গগুলোও হামাদের কাছে নতি স্বীকার করে। এর ফলে সাইদ বিন আহমদের হাতে আর কোনো জাগতিক ক্ষমতা অবশিষ্ট ছিল না।

হামাদ 'শেখ' উপাধি গ্রহণ করেন এবং মাস্কাটে তার রাজদরবার স্থাপন করেন। তার পিতা সাইদ বিন আহমদ রুস্তাকে অবস্থান করতে থাকেন এবং 'ইমাম' উপাধিটি নিজের কাছে রাখেন। তবে এটি ছিল নিছক একটি প্রতীকী ধর্মীয় উপাধি, যার কোনো রাজনৈতিক ক্ষমতা ছিল না। ১৭৯২ সালে হামাদ গুটিবসন্তে আক্রান্ত হয়ে মৃত্যুবরণ করেন। তার মৃত্যুর পর তার চাচা সুলতান বিন আহমদ স্থলাভিষিক্ত হন।

## তথ্যসূত্র
**উদ্ধৃতিসমূহ**

**উৎসসমূহ**

*
*

বিষয়শ্রেণী:১৭৯২-এ মৃত্যু
বিষয়শ্রেণী:১৮শ শতাব্দীর আরব ব্যক্তি
বিষয়শ্রেণী:ওমানি ব্যক্তি
বিষয়শ্রেণী:আল সাইদ রাজবংশ
বিষয়শ্রেণী:ওমানি ইমাম
বিষয়শ্রেণী:নালচিকের ব্যক্তি
বিষয়শ্রেণী:ওমানের সুলতানদের পুত্র
বিষয়শ্রেণী:ওমানের সুলতান
বিষয়শ্রেণী:জন্মের সাল অজানা
হাসেন চালগুমি

**হাসেন চালগুমি** হলেন প্যারিসের নিকটবর্তী সেন-সেন্ট-দেনিসের ড্রান্সি পৌর মসজিদের ইমাম।

ফ্রান্সে ইসলামি পোশাক সংক্রান্ত বিতর্কের সময় তিনি ফরাসি রাষ্ট্রপতি নিকোলা সার্কোজির বোরকা নিষিদ্ধ করার খসড়া আইনের প্রতি সমর্থন জানিয়ে আলোচনায় আসেন। ফ্রান্সের ইহুদি সংগঠনগুলোর সাথে তার সুসম্পর্ক রয়েছে, যা অনেক সময় ড্রান্সি মসজিদে বিক্ষোভ এবং সংঘর্ষের জন্ম দিয়েছে।

## প্রারম্ভিক জীবন ও কর্মজীবন
১৯৯৬ সালে ফ্রান্সে আসার আগে তিনি সিরিয়া এবং পাকিস্তানের মাদ্রাসায় পড়াশোনা করেন। ২০০৫ সাল পর্যন্ত তিনি তাবলিগ জামাতের সদস্য ছিলেন (যাদের সাথে তার এখনও ঘনিষ্ঠতা রয়েছে)। ২০০৫ সালে তিনি ফরাসি নাগরিকত্ব লাভ করেন। ২০০৯ সালে তিনি "কনফারেন্স অফ ইমামস" নামে একটি সংস্থা প্রতিষ্ঠা করেন, যার লক্ষ্য ফ্রান্সে বসবাসরত মুসলিমদের জন্য "ফতোয়া" প্রকাশ করা।

ইহুদি সংগঠন সিআরআইএফ-এর সাথে তার সক্রিয়তার কারণে কিছু বিরোধী তাকে "ইহুদিদের ইমাম" বলে অভিহিত করে। ২০০৯ সালের শুরুতে তিনি ফরাসি রাষ্ট্রপতি ভবন এলিজে এবং ফরাসি ইহুদি প্রতিষ্ঠান পরিষদের (সিআরআইএফ) আমন্ত্রণে যোগ দেন। ২০০৬ সালে তিনি ড্রান্সিতে ইহুদি নির্বাসন স্মৃতিস্তম্ভের সামনে একটি বক্তৃতা দেন। এর কয়েকদিন পর তার বাড়িতে হামলা চালানো হয়, যদিও তার এই বক্তৃতা এবং হামলার মধ্যে কোনো সরাসরি যোগসূত্র প্রমাণিত হয়নি।

*[[প্যারিস|ল্য পারিজিয়ান]]* পত্রিকায় দেওয়া এক সাক্ষাৎকারে তিনি মত প্রকাশ করেন যে, কোনো পুরুষই তার স্ত্রীকে পুরুষ চিকিৎসকের কাছে পরীক্ষা করাতে বাধা দেওয়া উচিত নয়।

চালগুমি আরব বসন্তের প্রতি পশ্চিমা দেশগুলোর সমর্থনের বিষয়ে প্রশ্ন তুলেছেন। তিনি মনে করেন যে, তিউনিসিয়ার দ্বিতীয় রাষ্ট্রপতি বেন আলী দেশটিকে আলজেরীয় গৃহযুদ্ধের হাত থেকে রক্ষা করেছিলেন।

## ব্যক্তিগত জীবন
তিনি বিবাহিত এবং পাঁচ সন্তানের জনক।

## তথ্যসূত্র

বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মুসলিম সংস্কারক
বিষয়শ্রেণী:ফরাসি মুসলিম
বিষয়শ্রেণী:ফরাসি ইমাম
বিষয়শ্রেণী:২১শ শতাব্দীর ফরাসি যাজক
বিষয়শ্রেণী:তিউনিসীয় অভিবাসী
বিষয়শ্রেণী:তিউনিসের ব্যক্তি
বিষয়শ্রেণী:তিউনিসীয় ইমাম
আবু আল-কাসিম ইবনে কাসি

**আবু আল-কাসিম আহমদ ইবনে আল-হুসাইন ইবনে কাসি** (মৃত্যু ১১৫১) ছিলেন একজন সুফি, গারবুল আন্দালুসে মুরাবিতুন রাজবংশের বিরুদ্ধে একজন বিদ্রোহী নেতা এবং মুওয়াহহিদিন রাজবংশের অধীনে সিলভসের গভর্নর। তার জীবন সম্পর্কে জানার প্রধান উৎসগুলো হলো ইবনুল আবার, ইবনুল খাতিব এবং আবদুল ওয়াহিদ আল-মাররাকুশি। সাফাদির জীবনী অভিধানে তার জীবনী মূলত আল-মাররাকুশির তথ্যের ওপর ভিত্তি করে লেখা হয়েছে।

তিনি স্থানীয় আইবেরীয় বংশোদ্ভূত ছিলেন, ইবনুল আব্বারের ভাষায় তিনি ছিলেন 'রুমি আল-আসল'। তিনি পর্তুগালের সিলভসে জন্মগ্রহণ করেন, তবে তার জন্মের সঠিক তারিখ জানা যায়নি। তার নাম থেকে ধারণা করা হয় যে তিনি বানু কাসি বংশের বংশধর হতে পারেন, যারা একসময় কর্ডোবার উমাইয়া শাসনের বিরুদ্ধে বিদ্রোহ করেছিল। ইবনুল আব্বারের মতে, তিনি সিলভসে সরকারের একজন নিম্নপদস্থ কর্মকর্তা ছিলেন, অন্যদিকে ইবনুল খাতিব তাকে একজন অমিতব্যয়ী ব্যক্তি হিসেবে বর্ণনা করেছেন। পরবর্তীতে তিনি তার সমস্ত সম্পদ বিক্রি করে দরিদ্রদের দান করে দেন এবং একজন ‘মুরিদ’ হন। তিনি নিবলার খালাফ আল্লাহ আল-আন্দালুসি এবং ইবনে খলিলের অধীনে পড়াশোনা করেন। আলমেরিয়াতে তার সাথে ইবনুল আরিফের সাক্ষাত হয়ে থাকতে পারে। তার ওপর মূলত 'ইখওয়ান আল-সাফা' (Brethren of Purity) এবং ইমাম আল-গাজ্জালির কাজের গভীর প্রভাব ছিল।

## আরও দেখুন
* মুরিদুন
* ইবনে আরাবী
* আবু হামিদ আল-গাজ্জালি

## তথ্যসূত্র

## উৎসসমূহ
* Viguera, María Jesús; *Los reinos de Taifas*. ২০০৭।
* D. R. Goodrich, dissertation, *A Sufi Revolt in Portugal: Ibn Qasi and his Kitab khal'al-na'layn*, Columbia University, ১৯৭৮।
* William Elliot, *The Career of In Qasi as Religious Teacher and Political Revolutionary in 12th Century Islamic Spain*, University of Edinburgh, ১৯৭৯।

বিষয়শ্রেণী:জন্মের সাল অজানা
বিষয়শ্রেণী:১১৫১-এ মৃত্যু
বিষয়শ্রেণী:১২শ শতাব্দীতে পর্তুগাল
বিষয়শ্রেণী:আন্দালুসের সুফি
বিষয়শ্রেণী:গারবুল আন্দালুস
বিষয়শ্রেণী:সিলভসের ব্যক্তি
বিষয়শ্রেণী:স্বঘোষিত মাহদী
বিষয়শ্রেণী:মুওয়াহহিদিন খিলাফতের গভর্নর
বিষয়শ্রেণী:১২শ শতাব্দীর বিদ্রোহী
এম এইচ শমরিতা মেডিকেল কলেজ

**এম এইচ শমরিতা হাসপাতাল ও মেডিকেল কলেজ** বাংলাদেশের রাজধানী ঢাকায় অবস্থিত একটি বেসরকারি মেডিকেল কলেজ ও হাসপাতাল। ২০১০ সালে প্রতিষ্ঠিত এই প্রতিষ্ঠানটি তেজগাঁওয়ের লাভ রোডে অবস্থিত। এখানে স্নাতক পর্যায়ে পাঁচ বছর মেয়াদি এমবিবিএস ও বিডিএস ডিগ্রি প্রদান করা হয়। এছাড়াও প্রতিষ্ঠানটিতে রয়েছে ফিজিওথেরাপি এবং নার্সিং কলেজ।

## ইতিহাস
২০১০ সালে সাবেক সংসদ সদস্য মকবুল হোসেন তেজগাঁওয়ের লাভ রোডে এম এইচ শমরিতা হাসপাতাল ও মেডিকেল কলেজ প্রতিষ্ঠা করেন। ২০১৮ সালে বেতন বৃদ্ধি বন্ধসহ বিভিন্ন দাবিতে আন্দোলনরত শিক্ষার্থীদের খুলি উড়িয়ে দেওয়ার হুমকি দিয়ে সমালোচিত হন প্রতিষ্ঠানটির তৎকালীন চেয়ারম্যান। ২০১৯ সালে প্রতিষ্ঠানটিতে বিএসসি ইন ফিজিওথেরাপি কোর্সে ২৫ জন করে শিক্ষার্থী ভর্তির অনুমোদন দেওয়া হয়। ২০২০ সালে বাংলাদেশে কোভিড-১৯ অতিমারি শুরু হলে সে বছরের ২৮ জুন হাসপাতালটিতে ৫০ শয্যার কোভিড-১৯ ইউনিট চালু করা হয়।

২০২২ সালে প্রকাশিত স্বাস্থ্য শিক্ষা অধিদপ্তরের এক জরিপে দেখা যায়, প্রতিষ্ঠানটির জমির পরিমাণ, ফ্লোর স্পেস ইত্যাদি বেসরকারি মেডিক্যাল কলেজ স্থাপন ও পরিচালনা নীতিমালা ২০১১-এর শর্ত পূরণে ব্যর্থ হয়েছে। ২০২৫ সালে স্বাস্থ্য মন্ত্রণালয় নির্দেশে প্রতিষ্ঠানটির এমবিবিএস কোর্সে আসন সংখ্যা ১৫টি কমিয়ে ১০০টি করা হয়।

## প্রকাশনা
*এম এইচ শমরিতা মেডিকেল কলেজ জার্নাল* () ২০১৮ সালে যাত্রা শুরু করে।

## উল্লেখযোগ্য ব্যক্তি
* উবায়দুল কবীর চৌধুরী: সাবেক অধ্যক্ষ 
* ঐশী: প্রাক্তন শিক্ষার্থী ও চিকিৎক

## আরও দেখুন
* বাংলাদেশের হাসপাতালের তালিকা
* বাংলাদেশের মেডিকেল কলেজের তালিকা
* বাংলাদেশের ডেন্টাল কলেজের তালিকা
* বাংলাদেশের নার্সিং শিক্ষাপ্রতিষ্ঠানের তালিকা
* ঢাকা বিশ্ববিদ্যালয়ের অধিভুক্ত শিক্ষাপ্রতিষ্ঠানের তালিকা

## তথ্যসূত্র

## বহিঃসংযোগ

* 
* 

বিষয়শ্রেণী:২০১০-এ বাংলাদেশে প্রতিষ্ঠিত
বিষয়শ্রেণী:২০১০-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:২০১০-এর দশকে প্রতিষ্ঠিত হাসপাতাল
বিষয়শ্রেণী:ঢাকার বিশ্ববিদ্যালয় ও মহাবিদ্যালয়
বিষয়শ্রেণী:বাংলাদেশের বেসরকারি মেডিকেল কলেজ
বিষয়শ্রেণী:বাংলাদেশের বেসরকারি ডেন্টাল কলেজ
বিষয়শ্রেণী:বাংলাদেশের নার্সিং কলেজ
বিষয়শ্রেণী:ঢাকার হাসপাতাল
বিষয়শ্রেণী:ঢাকা বিশ্ববিদ্যালয়ের অধিভুক্ত শিক্ষাপ্রতিষ্ঠান
হাসান ইবনে সাহল

**হাসান ইবনে সাহল** ( ; মৃ. ৮৫০/৫১) ছিলেন একজন আব্বাসীয় কর্মকতা, যিনি চতুর্থ ফিতনার সময় খলিফা আল-মামুনের ( শা. ৮১৩–৮৩৩) শাসনামলে একজন সামরিক নেতা ও ইরাকের গভর্নর ছিলেন। 

## জীবনী
হাসানের পিতা একজন ইরানি জরথুষ্ট্রীয় ধর্মাবলম্বী ছিলেন, যিনি পরবর্তীতে ইসলাম গ্রহণ করেন। তাঁর ভাই খ্যাতনামা উজির ফাদল ইবনে সাহলের সঙ্গে তিনি আব্বাসীয় দরবারে প্রবেশ করেন এবং প্রসিদ্ধ বারমাকি অভিজাত আল-ফাদল বিন ইয়াহিয়ার অধীনে কাজ শুরু করেন। তখন আব্বাসীয় খলিফা ছিলেন হারুনুর রশিদ (শা. ৭৮৬–৮০৯)। চতুর্থ ফিতনার গৃহযুদ্ধকালে যখন খলিফা আল-মা'মুন তাঁর ভাই আল-আমিনের (শা. ৮০৮–৮১৩) বিরুদ্ধে যুদ্ধে লিপ্ত ছিলেন, তখন হাসানকে ভূমি-কর বা খারাজ দপ্তরের তত্ত্বাবধানের দায়িত্ব দেওয়া হয়। এটি ছিল একটি গুরুত্বপূর্ণ প্রশাসনিক পদ, যা রাষ্ট্রের অর্থনৈতিক ব্যবস্থাপনার সঙ্গে সরাসরি সম্পৃক্ত ছিল।

আল-মামুনের সৈন্যরা যখন খিলাফতের রাজধানী বাগদাদ দখল করে, তখন হাসানকে ইরাকের গভর্নর হিসেবে দায়িত্ব গ্রহণের জন্য পশ্চিমাঞ্চলে পাঠানো হয়। এদিকে মা'মুন ও তাঁর ভাই ফাদল তখন মার্ভে অবস্থান করছিলেন। কিন্তু ৮১৫ খ্রিষ্টাব্দের শুরুতে কুফায় জায়েদি আলীয় বিদ্রোহ শুরু হয়, যার নেতৃত্ব দেন ইবনে তাবাতাবা ও আবু সারায়া আল-শায়বানি। বিদ্রোহ দ্রুত দক্ষিণ ইরাক জুড়ে ছড়িয়ে পড়ে। হাসান এই বিদ্রোহ দমনে কার্যকরভাবে প্রতিরোধ গড়ে তুলতে ব্যর্থ হন। এক পর্যায়ে বিদ্রোহীরা বাগদাদকেও হুমকির মুখে ফেলে। শেষ পর্যন্ত দক্ষ সেনাপতি হারসামা ইবনে আয়ানের হস্তক্ষেপে বিদ্রোহ দমন করা সম্ভব হয়।

এদিকে খিলাফতের উপর ফাদল ও তাঁর অনুসারী খুরাসানি কর্মকর্তাদের প্রভাব অত্যধিক বেড়ে গেলে প্রাচীন আরব অভিজাত শ্রেণির মধ্যে তীব্র অসন্তোষ সৃষ্টি হয়। তারা মামুনকে পরামর্শ দেয়, যেন একজন আরব গভর্নর নিয়োগ করা হয়। তখন হাসান ও আরব অভিজাতদের পারস্পরিক বৈরিতা একটি স্লোগানে প্রতিফলিত হয়: “আমরা একজন জরাথুস্ট্রবাদীর সন্তান হাসান ইবনে সাহলকে মেনে নেব না; তাকে খুরাসানে ফিরে যেতে বাধ্য করব। এভাবে শেষ পর্যন্ত হাসানকে বাগদাদ ত্যাগ করতে হয় এবং বিভিন্ন দলীয় নেতা শহরের ক্ষমতা ভাগাভাগি করে নেন।

এক বছর পর তাঁর ভাই ফাদল রহস্যজনকভাবে নিহত হন; সম্ভবত একই রাজনৈতিক গোষ্ঠীর ষড়যন্ত্রে। ৮১৭ সালের জুলাই মাসে যখন খবর আসে যে, খলিফা মামুন আলীয় নেতা আলি ইবন মুসা আর-রিদাকে উত্তরাধিকারী মনোনীত করেছেন, তখন বাগদাদের লোকেরা তাঁর চাচা ইব্রাহিম ইবনে মাহদিকে খলিফা ঘোষণা করে।

৮১৮ সালে ফাদলের হত্যাকাণ্ড এবং ৮১৯ সালে মামুনের বাগদাদে প্রত্যাবর্তনের পর ধারণা করা হয়, যে হাসান তাঁর ভাইয়ের স্থলাভিষিক্ত হয়ে উজির হবেন। কিন্তু ভাইয়ের মৃত্যুর শোকে মর্মাহত হাসান রাজনীতি থেকে সরে দাঁড়ান এবং ওয়াসিতের পাশে নিজের সম্পত্তিতে অবসর জীবন যাপন করতে থাকেন। সেখানেই তিনি ৮৫০/৮৫১ সালে মৃত্যুবরণ করেন। তবে ৮২৫ সালে খলিফা আল-মামুন তাঁর কন্যা বুরানকে বিয়ে করেন। কন্যার মোহরানা হিসেবে তিনি হাসানকে বাগদাদের দক্ষিণে অবস্থিত কাসর আল-হাসানি প্রাসাদ উপহার দেন, যা পরবর্তীতে খলিফাদের অন্যতম আবাসস্থল হিসেবে ব্যবহৃত হয়।

## তথ্যসূত্র


## গ্রন্থপঞ্জি

* 
* 

বিষয়শ্রেণী:আব্বাসীয় কর্মকর্তা
বিষয়শ্রেণী:আব্বাসীয় গভর্নর
বিষয়শ্রেণী:৮৫০-এ মৃত্যু
দৈনিক জয়পুরবার্তা

**দৈনিক জয়পুরবার্তা** একটি আঞ্চলিক দৈনিক সংবাদপত্র যা জয়পুরহাট থেকে প্রকাশিত হয়। পত্রিকাটি স্থানীয় সংবাদ, সামাজিক উন্নয়নমূলক প্রতিবেদন এবং জনস্বার্থভিত্তিক বিষয়ভিত্তিক সাংবাদিকতার জন্য পরিচিত।

## ইতিহাস
দৈনিক জয়পুরবার্তা  স্থানীয় সাংবাদিকতা উন্নয়ন এবং আঞ্চলিক সংবাদ চাহিদা পূরণের লক্ষ্যে প্রতিষ্ঠিত হয়। পত্রিকাটি জেলার প্রশাসনিক, সামাজিক, সাংস্কৃতিক ও অর্থনৈতিক বিষয় সম্পর্কে ধারাবাহিক সংবাদ প্রকাশ করে।  

## প্রকাশনা ও নেতৃত্ব
পত্রিকার সম্পাদক ও প্রকাশক হিসেবে দায়িত্ব পালন করছেন মোঃ শাহিনুর রহমান হামিদ, এবং চিফ এডিটর হিসেবে আল-রাফি দায়িত্ব পালন করেন।

## সরকারি নিবন্ধন
বাংলাদেশে সংবাদপত্র প্রকাশনার ক্ষেত্রে সকল প্রতিষ্ঠানকে চলচ্চিত্র ও প্রকাশনা অধিদপ্তর (DFP)-এর মাধ্যমে নিবন্ধন নিতে হয়।  
দৈনিক জয়পুরবার্তা সরকারি DFP-এর তালিকাভুক্ত নিবন্ধনকৃত পত্র পত্রিকার মধ্যে রাজশাহী বিভাগের জয়পুরহাট জেলার অধীনে অন্তর্ভুক্ত আছে, যা অফিসিয়াল DFP রেজিস্ট্রেশন-লিস্ট দ্বারা প্রমাণিত।

## সংবাদ বিভাগ
দৈনিক জয়পুরবার্তা সাধারণত নিম্নলিখিত বিষয়গুলোতে প্রতিবেদন প্রকাশ করে—  
* স্থানীয় প্রশাসনিক সংবাদ  
* রাজনীতি ও সামাজিক ঘটনা  
* শিক্ষা ও সংস্কৃতি  
* আইনশৃঙ্খলা পরিস্থিতি  
* কৃষি ও অর্থনীতি  
* স্থানীয় উৎসব ও ঐতিহ্য

## উল্লেখযোগ্যতা
পত্রিকাটি আঞ্চলিক গণমাধ্যম হিসেবে স্থানীয় সংবাদ কাভারেজে পরিচিতি অর্জন করেছে। একটি সরকারি DFP-তালিকাভুক্ত নিউজপেপার হিসেবে উইকিপিডিয়ায় নিবন্ধ টিকিয়ে রাখার জন্য এটি নির্ভরযোগ্য উৎস হিসেবে বিবেচিত হতে পারে।  

## পাঠক ও বিস্তার
দৈনিক জয়পুরবার্তা মূলত জয়পুরহাট জেলার বিভিন্ন উপজেলা এবং পার্শ্ববর্তী অঞ্চলে পাঠক রয়েছে। প্রিন্ট ও অনলাইন দুই মাধ্যমে সংবাদ প্রকাশ করা হয়।

## তথ্যসূত্র
বুরান বিনতে হাসান

**বুরান বিনতে হাসান ইবনে সাহল** ( ; ৬ ডিসেম্বর, ৮০৭ - ২১ সেপ্টেম্বর, ৮৮৪ খ্রি.) ছিলেন আব্বাসীয় খলিফা আল-মামুনের একজন স্ত্রী। তিনি **খাদিজা বিনতে হাসান ইবনে সাহল** (  ) নামেও পরিচিত ছিলেন। বুরান খলিফা আল-মামুনের দ্বিতীয় স্ত্রী ছিলেন এবং তিনি ছিলেন আল-মামুনের কর্মকর্তা হাসান ইবনে সাহলের কন্যা।  ৮৮৪ সালে তিনি ইরাকের বাগদাদে মৃত্যুবরণ করেন। 

## জীবনী
তিনি প্রভাবশালী আব্বাসীয় কর্মকর্তা হাসান ইবনে সাহলের কন্যা ছিলেন। তাঁর পিতা হাসান ইবনে সাহল চতুর্থ ফিতনার সময় খলিফা আল-মামুনের (শা. ৮১৩–৮৩৩) শাসনামলে একজন সামরিক কর্মকর্তা ও ইরাকের গভর্নর ছিলেন। বুরান খাদিজা নামে ৮০৭ খ্রিষ্টাব্দের ৬ ডিসেম্বর জন্মগ্রহণ করেন।  তাঁর নাম বুরান সম্ভবত সাসানীয় রানী বুরান দাখতের ( ) নামে রাখা হয়, যিনি ছিলেন শেষ সাসানীয় পারসিক সম্রাট দ্বিতীয় খসরুর কন্যা। তিনি ছিলেন সাসানীয় সাম্রাজ্যের সিংহাসনে আরোহণকারিণী দুইজন নারীর মধ্যে প্রথম এবং তিনি ৬২৯ থেকে ৬৩০ পর্যন্ত এক বছর চার মাস অথবা দুই বছর পারস্য শাসন করেন। 

দশ বছর বয়সে খলিফা আল-মামুনের সাথে তার বাগদান হয়। ৮২৫ সালের ডিসেম্বরে ওয়াসিতে তার সতেরো বছর বয়সে বিবাহ সম্পন্ন হয়। খলিফার সাথে তার বিয়ে এতই জাঁকজমকপূর্ণভাবে উদযাপন করা হয় যে, এটি প্রবাদে পরিণত হয় এবং তাঁর বিয়ের অনুষ্ঠান "ইসলামের দাওয়াত" নামে পরিচিতি পায়। আল-মা'মুন ৮১৭ সালে তাকে বিয়ে করেন এবং ৮২৫ সালের ডিসেম্বর/৮২৬ সালের জানুয়ারি মাসে ফামুল সিলহ শহরে তার সাথে বাসর সম্পন্ন হয়। 

বিয়ের পর বুরান খলিফা আল-মামুনের হারেমে প্রবেশ করে খলিফার তিন স্ত্রীর একজন হন। তবে হারেমে নির্জন জীবন যাপন করায়, তার সম্পর্কে খুবই কম তথ্য জানা যায়। তিনি খলিফার কাছে তার চাচা ইব্রাহিম ইবনুল মাহদিকে ক্ষমা করার জন্য অনুরোধ করেন বলে জানা যায়। এছাড়া তিনি খলিফার কাছে জুবাইদা বিনতে জাফরকে হজে যাওয়ার অনুমতি দেওয়ার জন্যও অনুরোধ করেন। 

তার বাবা তাকে দজলা নদীর তীরে অবস্থিত আল-হাসানি প্রাসাদটি উপহার হিসেবে দেন এবং ৮৩৩ সালে তিনি বিধবা হওয়ার পর থেকে সেখানেই জীবন যাপন শুরু করেন। তিনি ২১ সেপ্টেম্বর ৮৮৪ সালে তার মৃত্যুর আগ পর্যন্ত সেখানেই বসবাস করেন  

বুরানকে "বুরানি" খাবারটি তৈরির কৃতিত্ব দেওয়া হয়।  

## আরো দেখুন


## সূত্র

* 
* 

বিষয়শ্রেণী:আব্বাসীয় খলিফার স্ত্রী
হারিস ইবনে আবদুল্লাহ আল-আজদি

**হারিস ইবনে আবদুল্লাহ আল-দাওসি আল-জাহরানি আল-আজদি** (আরবি: الحارث بن عبد الله الدوسي الزهراني الأزدي) ছিলেন একজন প্রাথমিক উমাইয়া কর্তকর্তা, যিনি ৬৬৫ সালের প্রথম দিকে উমাইয়া খলিফা প্রথম মুয়াবিয়ার () অধীনে চার মাস বসরার উমাইয়া গভর্নর হিসেবে দায়িত্ব পালন করেন। তবে কিছু সূত্রে তাকে **হারিস ইবনে আবদ** বা **হারিস ইবনে আমর** বা **হারিস ইবনে আবদে আমর** নামেও উল্লেখ করা হয়। পরবর্তীতে, তিনি ৬৭০-এর দশকের মাঝামাঝি সময়ে তাকে তার নিজ ভূখণ্ড ফিলিস্তিনের গভর্নর অথবা ফিলিস্তিনের সৈন্যদের কমান্ডার হিসেবে নিযুক্ত করা হয়।

## জীবনী
তিনি তৎকালীন ফিলিস্তিন অঞ্চলের আজদ গোত্রের সদস্য ছিলেন। সেই সময়ে ফিলিস্তিনে বসবাসকারী আরবদের একটি বড় অংশই আজদ গোত্রভুক্ত ছিল এবং এই অঞ্চলে তাঁদের উল্লেখযোগ্য উপস্থিতি ও প্রভাব ছিল। ইসলামের প্রাথমিক যুগে আরব গোত্রগুলো বিভিন্ন স্থানে ছড়িয়ে পড়ে এবং অনেক ক্ষেত্রে স্থানীয় প্রশাসন ও সামরিক ব্যবস্থায় গুরুত্বপূর্ণ ভূমিকা পালন করত। আজদ গোত্রের সদস্যরাও ইসলামি সাম্রাজ্যের প্রশাসনিক ও সামরিক ক্ষেত্রে সক্রিয় ভূমিকা পালন করে। তাঁর প্রাথমিক জীবন সম্পর্কে এর বেশি কিছু জানা যায় না। ৬৬৫ খ্রিস্টাব্দের বসন্তে উমাইয়া খলিফা মুয়াবিয়া ইবনে আবি সুফিয়ান হারিসকে বসরার গভর্নর হিসেবে নিয়োগ দেন। তিনি সেখানে আব্দুল্লাহ ইবনে আমিরের স্থলাভিষিক্ত হন, যিনি তাঁর পূর্বে বসরায় গভর্নর হিসেবে দায়িত্ব পালন করেন। বসরা তখন খিলাফতের একটি গুরুত্বপূর্ণ প্রশাসনিক ও সামরিক কেন্দ্র ছিল। কারণ এখান থেকে ইরান, খোরাসান ও পূর্বাঞ্চলের বিভিন্ন প্রদেশে অভিযান পরিচালনা করা হতো। গভর্নর হওয়ার পর হারিস তাঁর নিরাপত্তা ও সামরিক বাহিনীর একটি বিশেষ ইউনিটের নেতৃত্বে আবদুল্লাহ ইবনে আমর ইবনে গাইলানকে নিয়োগ দেন। এই বাহিনীকে শুরতা (পুলিশ) বলা হতো, যারা মূলত নির্বাচিত সৈন্যদল বা নিরাপত্তা বাহিনী হিসেবে শহরের শৃঙ্খলা বজায় রাখত। তাদের প্রধান দায়িত্ব ছিল শাসকের নিরাপত্তা রক্ষা করা, শৃঙ্খলা বজায় রাখা এবং প্রয়োজনে সামরিক অভিযান পরিচালনা করা। প্রখ্যাত ইতিহাসবিদ আল-তাবারি (মৃত্যু ৯২৩ খ্রি.) তাঁর বর্ণনায় উল্লেখ করেন যে, মুয়াবিয়া ইবনে আবি সুফিয়ান মূলত হারিসকে অস্থায়ীভাবে বসরার গভর্নর করেন। তাঁর এই নিয়োগ ছিল এক ধরনের অন্তর্বর্তী ব্যবস্থা, কারণ মুয়াবিয়া পরবর্তীতে জিয়াদ ইবনে আবিহিকে ওই পদে বসানোর পরিকল্পনা করেন। হারিসের নিয়োগের প্রায় চার মাস পরেই তাকে অপসারণ করা হয় এবং যিয়াদ ইবনে আবিহি নতুন গভর্নর হিসেবে দায়িত্ব গ্রহণ করেন।

আধুনিক প্রাচ্যবিদ প্যাট্রিসিয়া ক্রোন ও মোশে গিল হারিস ইবনে আব্দুল্লাহকে সেই “হারিস ইবনে আব্দ” বলে সনাক্ত করেন, যিনি উমাইয়া খলিফা প্রথম মুয়াবিয়ার (শা. ৬৬১–৬৮০) আমলে ফিলিস্তিনের গভর্নর হিসেবে দায়িত্ব পালন করেন। এই পরিচয়টি তারা আরবি ও গ্রিক ভাষায় রচিত নিৎজানা এলাকার প্যাপিরাস দলিলের উপর ভিত্তি করে নির্ধারণ করেন। ওই দলিলগুলো ৬৭৪ সালের অক্টোবর থেকে ৬৭৭ সালের ফেব্রুয়ারি মাসের মধ্যবর্তী সময়ের বলে ধারণা করা হয়। 

প্রচলিত বিভিন্ন ইসলামি ঐতিহাসিক সূত্রেও তাকে উল্লেখ রয়েছে। সেখানে বলা হয়েছে যে, মুয়াবিয়ার শাসনামলে তিনি ফিলিস্তিন অঞ্চলের সৈন্যবাহিনীর প্রধান কমান্ডার হিসেবে দায়িত্ব পালন করেন।

## তথ্যসূত্র


## গ্রন্থপঞ্জি

* 
* 
* 
* 

বিষয়শ্রেণী:উমাইয়া গভর্নর
বিষয়শ্রেণী:উমাইয়া সেনাপতি
আবদুর রহমান ইবনে উম্মুল হাকাম আস-সাকাফি

**আবদুর রহমান ইবনে আবদুল্লাহ ইবনে উসমান ইবনে আবদুল্লাহ ইবনে রাবিয়াহ আস-সাকাফি** ( আরবি: عبد الرحمن بن عبد الله بن عثمان بن عبد الله بن ربيعة الثقفي ) ছিলেন প্রারম্ভিক উমাইয়া খেলাফতের একজন গুরুত্বপূর্ণ প্রশাসক ও সামরিক নেতা, যিনি **ইবনে উম্ম আল-হাকাম** (আরবি: إبن أم الحكم) নামে অধিক পরিচিত ছিলেন। তিনি আরবের বিখ্যাত বনু সাকিফ গোত্রের সদস্য ছিলেন এবং তার পারিবারিক সম্পর্ক উমাইয়া শাসক পরিবারের সঙ্গে ঘনিষ্ঠভাবে যুক্ত ছিল। তিনি প্রথম উমাইয়া খলিফা প্রথম মুয়াবিয়ার ভগ্নিপুত্র ছিলেন। মুয়াবিয়ার বোন উম্মুল হাকাম তাঁর মা ছিলেন এবং এই পরিচয় থেকেই তিনি ইবনে *উম্ম আল-হাকাম* (উম্মুল হাকামে ছেলে) উপাধিতে পরিচিতি হন।

## জীবনী
প্রাচীন মুসলিম ঐতিহাসিক আল-তাবারির বর্ণনা অনুযায়ী, ইবনে উম্মুল হাকাম ৬৭৩ খ্রিস্টাব্দে বাইজান্টাইন সাম্রাজ্যের ভূখণ্ডের বিরুদ্ধে পরিচালিত একটি সামরিক অভিযানে অংশগ্রহণ করেন। সেই সময়ে উমাইয়া খিলাফত ও বাইজেন্টাইন সাম্রাজ্যের মধ্যে সীমান্তবর্তী অঞ্চলে নিয়মিত সামরিক সংঘর্ষ চলত। এই অভিযানে অংশগ্রহণ করে তিনি নিজের সামরিক সক্ষমতা প্রদর্শন করেন এবং উমাইয়া প্রশাসনের কাছে একজন যোগ্য সামরিক কর্মকর্তা হিসেবে পরিচিতি লাভ করেন। পরবর্তীতে ৬৭৮ খ্রিস্টাব্দে তার মামা খলিফা প্রথম মুয়াবিয়া তাকে কুফা নগরীর গভর্নর হিসেবে নিয়োগ দেন। এই পদে তিনি পূর্ববর্তী গভর্নর দাহহাক ইবনে কায়েসের স্থলাভিষিক্ত হন। ঐতিহাসিক ইবনে খাইয়াতের মতে এই নিয়োগ এক বছর আগে ৬৭৭ সালে সংঘটিত হয়। ঐতিহাসিক আল-তাবারির বিবরণ অনুসারে, তিনি প্রায় দুই বছর কুফার প্রশাসক হিসেবে দায়িত্ব পালন করেন। কুফায় তার শাসনামলে একটি খারিজি বিদ্রোহ ঘটে, যা তিনি দমন করার চেষ্টা করেন। যদিও তিনি এই বিদ্রোহ মোকাবিলা করতে সক্ষম হন; তবে খারিজিদের বিরুদ্ধে অভিযানের কারণে প্রশাসন সাধারণ জনগণের কাছে নিপীড়নমূলক বলে বিবেচিত হয়। এর ফলে কুফার জনগণ তার বিরুদ্ধে ক্ষুব্ধ হয়ে ওঠে এবং শেষ পর্যন্ত তাকে পদচ্যুত করে। ৬৭৯ সালে তাকে অপসারণ করে কুফার নতুন গভর্নর হিসেবে নুমান ইবনে বাসির আল-আনসারিকে নিয়োগ করা হয়। 

কুফা থেকে অপসারিত হওয়ার পর খলিফা মুয়াবিয়া তাকে মিশরের গভর্নর হিসেবে নিয়োগ দেন। তবে তাবারির একটি বিবরণ অনুযায়ী জানা যায়, তিনি বাস্তবে এই দায়িত্ব গ্রহণ করতে পারেননি। কারণ মিশরের প্রভাবশালী সামরিক নেতা মুয়াবিয়া ইবনে হুদাইজ তাকে সেখানে প্রবেশ করতে বাধা দেন। বলা হয়, তিনি ইবনে উম্মুল হাকামকে উদ্দেশ করে বলেন: “আমার জীবনের শপথ, তুমি আমাদের সঙ্গে সেই আচরণ করতে পারবে না, যা তুমি আমাদের কুফার ভাইদের সঙ্গে করেছিলে।”  এই ঘটনাটি ইবনুল আসির ও ইবনে তাগরিবিরদির মতো আরো কয়েকজন ঐতিহাসিক নিজেদের গ্রন্থেও উল্লেখ করেন। তবে এসব বর্ণনায় একটি সাধারণ সমস্যা কথা দেখা যায়। তা হলো, মুয়াবিয়া ইবনে হুদাইজ ৬৭২ সালেই মৃত্যুবরণ করেন বলে জানা যায়, যা ইবনে উম্মুল হাকামের কথিত মিশর গমনের অনেক আগে সংঘটিত হয়। সে মতে ইবনে উম্মুল হাকামের সাথে তাঁর সাক্ষাৎ হওয়ার কোনো সম্ভাবনা নেই।

অন্যদিকে ঐতিহাসিক আল-বালাজুরির মতে, ইবন উম্মুল হাকাম কেবল কুফা নয়, বরং জাজিরা ও মসুল অঞ্চলের গভর্নর হিসেবেও দায়িত্ব পালন করেন। পরবর্তীতে উমাইয়া খলিফা আবদুল মালিক ইবনে মারওয়ান (শা. ৬৮৫–৭০৫) তাকে দামেস্কের গভর্নর হিসেবে নিয়োগ দেন।

তার উত্তরাধিকার কেবল প্রশাসনিক পদেই সীমাবদ্ধ ছিল না। পরবর্তী যুগে আন্দালুসে (মুসলিম স্পেন) তাম্মাম ইবনে আলকামা আস-সাকাফি ও তাম্মাম ইবনে আলকামা আল-ওয়াজিরের মতো যে কয়েকজন প্রভাবশালী নেতা আবির্ভূত হন; তারা মূলত ইবনে উম্মুল হাকামের মুক্তদাসের বংশধর ছিলেন।

## তথ্যসূত্র


## গ্রন্থপঞ্জি

*
*
*
*

বিষয়শ্রেণী:উমাইয়া গভর্নর
বিষয়শ্রেণী:উমাইয়া সেনাপতি
মাটিরাঙ্গা সরকারি ডিগ্রি কলেজ

**মাটিরাঙ্গা সরকারি ডিগ্রি কলেজ**  বাংলাদেশের খাগড়াছড়ি জেলায় অবস্হিত একটি সরকারি কলেজ।    

## বিদ্যালয়ের ইতিহাস
মাটিরাঙ্গা সরকারি ডিগ্রি কলেজ ১৯৯২ সালের মাটিরাঙ্গা উপজেলায় প্রতিষ্ঠিত হয়। 

## তথ্যসূত্র

## আরো দেখুন
* খাগড়াছড়ি জেলার শিক্ষা প্রতিষ্ঠানের তালিকা

বিষয়শ্রেণী:খাগড়াছড়ি জেলার মহাবিদ্যালয়
বিষয়শ্রেণী:চট্টগ্রাম শিক্ষা বোর্ডের অন্তর্ভুক্ত কলেজ
আভিহু মেদিনা

**আভিহু মেদিনা** ( ; জন্ম ১৯ আগস্ট, ১৯৪৮, তেল আবিবে) একজন ইসরায়েলি সুরকার, ব্যবস্থাপক, গীতরচয়িতা ও মিজরাহি সঙ্গীতের সঙ্গীতশিল্পী।  

## জীবনী
মেদিনা তেল আবিবে জন্মগ্রহণ করেন। তিনি ছিলেন হারুন ও লেয়া মেদিনার ৩য় পুত্র। তার মায়ের পরিবার ১৯০৬ সালে ইয়েমেন থেকে অভিবাসিত হয় এবং তিনি জেরুজালেমে জন্মগ্রহণ করেন এবং তার বাবা ১৯৩৯ সালে ইয়েমেন থেকে অভিবাসিত হন যখন এটি ব্রিটিশ শক্তির অধীনে ছিল। তিনি ইহুদি, এবং তার বাবা একজন ক্যান্টর ছিলেন।

## তথ্যসূত্র

## বাহ্যিক লিঙ্কগুলি

* অফিসিয়াল ওয়েবসাইট

বিষয়শ্রেণী:১৯৪৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পেতাহ তিকভার ব্যক্তি
বিষয়শ্রেণী:২১শ শতাব্দীর ইসরায়েলি ইহুদি
বিষয়শ্রেণী:২০শ শতাব্দীর ইসরায়েলি ইহুদি
বিষয়শ্রেণী:২১শ শতাব্দীর ইসরায়েলি গায়ক
বিষয়শ্রেণী:২০শ শতাব্দীর ইসরায়েলি গায়ক
বিষয়শ্রেণী:ইসরায়েলি পপ সঙ্গীতশিল্পী
বিষয়শ্রেণী:এইচকার্ডের সাথে নিবন্ধসমূহ
বিষয়শ্রেণী:ইসরায়েলি মিজরাহি ইহুদি
বিষয়শ্রেণী:২০শ শতাব্দীর ইসরায়েলি সঙ্গীতশিল্পী-গীতরচয়িতা
বিষয়শ্রেণী:২১শ শতাব্দীর ইসরায়েলি সঙ্গীতশিল্পী-গীতরচয়িতা
বিষয়শ্রেণী:ইসরায়েলি গায়ক-গীতরচয়িতা
বিষয়শ্রেণী:তেল আবিবের সঙ্গীতশিল্পী
মেহেদী হাশেমী রাফসানজানি

**মেহেদী হাশেমি রাফসানজানি** (    ; জন্ম: ২০ সেপ্টেম্বর ১৯৬৯) একজন ইরানি ব্যবসায়ী এবং ইরানের প্রাক্তন রাষ্ট্রপতি আকবর হাশেমি রাফসানজানির চতুর্থতম সন্তান।

## প্রাথমিক জীবন এবং শিক্ষা
মেহেদী হাশেমি রাফসানজানি ১৯৬৯ সালের ২০ সেপ্টেম্বর তেহরানে জন্মগ্রহণ করেন। তিনি প্রাথমিক, জুনিয়র এবং উচ্চ বিদ্যালয়ে পড়াশোনা করেন; নিকান হাই স্কুল থেকে তিনি ১৯৮৭ সালে স্নাতক ডিগ্রি অর্জন করেন। তিনি তেহরান বিশ্ববিদ্যালয়ে ভর্তি হন যেখানে তিনি টেলিযোগাযোগে স্নাতক ডিগ্রি অর্জন করেন এবং ১৯৯২ সালে স্নাতক ডিগ্রি অর্জন করেন। তিনি শরীফ বিশ্ববিদ্যালয় থেকে শক্তি প্রকৌশল ক্ষেত্রে স্নাতকোত্তর ডিগ্রি অর্জন করেন এবং ইসলামি আজাদ বিশ্ববিদ্যালয়ে শক্তি প্রকৌশল ক্ষেত্রে পিএইচডি করেন।

২০১০ সালের অক্টোবরে তিনি অক্সফোর্ড বিশ্ববিদ্যালয়ের উলফসন কলেজে প্রাচ্যবিদ্যায়  পিএইচডি শুরু করেন। তার গবেষণার মূল বিষয় ছিল ইরানের সংবিধান।   

## বিচার
২০০৭ সালে ফ্রান্সের কর্তৃপক্ষ ইরানি কর্মকর্তাদের ঘুষ দেওয়ার অভিযোগে বিশাল তেল কোম্পানি টোটাল এসএ- এর সিইও এবং অন্যান্য কর্মকর্তাদের গ্রেপ্তার করে। ১৯৯৭ থেকে ২০০৩ সাল পর্যন্ত, টোটাল পিএসইইজেড অফ-শোর প্রাকৃতিক গ্যাস ক্ষেত্রের একটি অনুকূল চুক্তির জন্য €৬০,০০০,০০০ ($৮০,০০০,০০০) প্রদান করেছিল। এই অর্থের বেশিরভাগই রাষ্ট্রীয় মালিকানাধীন কোম্পানি গ্যাজ ইরানের তৎকালীন প্রধান মেহেদী রাফসানজানির নিয়ন্ত্রিত ব্যাংক অ্যাকাউন্টে জমা দেওয়া হয়েছিল বলে অভিযোগ রয়েছে। 

রাফসানজানি এই অভিযোগ অস্বীকার করেছেন এবং যে সংবাদপত্রগুলি এটি প্রকাশ করেছে তাদের বিরুদ্ধে মামলার হুমকি দিয়েছেন। 

২০০৯ সালের বিতর্কিত নির্বাচনের পর অস্থিরতা উস্কে দেওয়ার অভিযোগের জবাব দিতে রাফসানজানি নির্বাসন থেকে ইরানে ফিরে আসেন, যা তেহরানে রাফসানজানির প্রভাব আবারও বাড়তে পারে এমন জল্পনাকে আরও বাড়িয়ে তোলে।  ২০১২ সালের সেপ্টেম্বরে, তাকে বিভিন্ন অভিযোগে গ্রেপ্তার করা হয় এবং ২০১২ সালের ডিসেম্বরে মুক্তি দেওয়া হয়।  

## মুক্তি
সাত বছরেরও বেশি সময় কারাভোগের পর ২০২৩ সালের জানুয়ারিতে মেহেদী হাশেমি রাফসানজানি কারাগার থেকে মুক্তি পান। 

## তথ্যসূত্র

বিষয়শ্রেণী:ইরানের রাষ্ট্রপতির সন্তান
বিষয়শ্রেণী:জীবিত ব্যক্তি
বিষয়শ্রেণী:১৯৬৯-এ জন্ম
কুলুবান

**কুলুবান** () হলো ইন্দোনেশিয়ার মধ্য জাভা অঞ্চলের একটি ঐতিহ্যবাহী সালাদ। এটি মূলত বিভিন্ন প্রকার ভাপে সেদ্ধ করা সবজি এবং মশলাযুক্ত কোড়ানো নারিকেলের মিশ্রণে তৈরি করা হয়। কুলুবান একক ভাবে নিরামিষ খাবার হিসেবে অথবা ভাতের সাথে সাইড ডিশ হিসেবে খাওয়া হয়।

## ইতিহাস
কুলুবান জাভানিজ রন্ধনশৈলীর অন্যতম প্রাচীন খাবার। এটি ৯ম শতাব্দীর মেদাং মাতরম যুগের শিলালিপিতে উল্লেখ করা হয়েছে। মধ্য জাভার সজিওয়ান মন্দির (Candi Sojiwan) সংলগ্ন এলাকায় এই খাবারটি প্রাচীনকাল থেকেই রাজকীয় ভোজের অংশ হিসেবে প্রচলিত ছিল। আধুনিককালেও এর মূল উপাদানে খুব একটা পরিবর্তন আসেনি।

## উপকরণ ও প্রস্তুত প্রণালী
কুলুবান তৈরিতে ব্যবহৃত সবজিগুলো হালকা সেদ্ধ করা হয় যাতে সেগুলোর পুষ্টিগুণ ও কুড়কুড়ে ভাব বজায় থাকে।

### প্রধান উপকরণসমূহ
* **সবজি:** লম্বা শিম, পেটাই (Petai), কচি কাঁঠাল, মাল্টা পাতা বা ক্যাসাভা পাতা, শিমের অঙ্কুর (Bean sprouts) এবং কচি পেঁপে।
* **নারিকেল মিশ্রণ:** ঝুরি করা বা কোড়ানো কচি নারিকেল এই খাবারের প্রধান অনুষঙ্গ।
* **মশলা:** লাল মরিচ, একাঙ্গী (Kencur), তেরাসি (চিংড়ির পেস্ট), লবণ, এবং চিনি।

### প্রস্তুত প্রণালী
প্রথমে সবজিগুলো কেটে ধুয়ে হালকা ভাপে সেদ্ধ (Blanching) করে নেওয়া হয়। এরপর নারিকেল কুঁচির সাথে সব মশলা ভালোমতো মিশিয়ে একটি মিশ্রণ তৈরি করা হয়। সবশেষে সেদ্ধ সবজিগুলোর সাথে এই মশলাযুক্ত নারিকেল মেখে পরিবেশন করা হয়। অনেক রেসিপিতে মুচমুচে ভাব আনতে এর উপরে *কেরুপুক* (ইন্দোনেশীয় চিপস) যোগ করার ওপর জোর দেওয়া হয়।

## আঞ্চলিক বৈচিত্র্য ও তুলনা
কুলুবান দেখতে অনেকটা জাভানিজ খাবার উরাপ-এর মতো হলেও এর কিছু বিশেষত্ব রয়েছে। উরাপ সাধারণত জাভার সব অঞ্চলে পাওয়া গেলেও কুলুবান বিশেষভাবে মধ্য জাভার (যেমন- জেপারা অঞ্চল) ঐতিহ্য। এতে ব্যবহৃত সবজির ধরনে বৈচিত্র্য বেশি থাকে এবং কখনো কখনো এতে কাঁচা সবজিও ব্যবহার করা হয়। বালিনিজ রন্ধনশৈলীতে এর সমগোত্রীয় খাবারকে লাওয়ার বলা হয়।

## আরও দেখুন
* লাওয়ার
* গাদো-গাদো
* কারেদোক
* পেসেল
* উরাপ
* ইন্দোনেশীয় রন্ধনশৈলী

## তথ্যসূত্র

## বহিঃসংযোগ
* আর্কাইভকৃত কুলুবান রেসিপি - Sajian Sedap

বিষয়শ্রেণী:ইন্দোনেশিয়ার খাদ্য ও পানীয়
বিষয়শ্রেণী:জাভানিজ রন্ধনশৈলী
বিষয়শ্রেণী:সালাদ
সিমিন কেরামতি

**সিমিন কেরামতি** (; জন্ম ১৯৭০) একজন ইরানি বংশোদ্ভূত কানাডীয় বহুবিষয়ক দৃশ্যকলা শিল্পী এবং কর্মী। তিনি মূলত একজন চিত্রশিল্পী, ভিডিও শিল্পী, স্থাপন শিল্পী এবং চলচ্চিত্র নির্মাতা হিসেবে পরিচিত। তিনি টরন্টোতে থাকেন।

## জীবনী
সিমিন কেরামতি ১৯৭০ সালে তেহরানে জন্মগ্রহণ করেন। তিনি তেহরান বিশ্ববিদ্যালয় থেকে চিত্রকলায় বিএ এবং এমএ ডিগ্রি (১৯৯৬) অর্জন করেন, তিনি ইসলামিক আজাদ বিশ্ববিদ্যালয় থেকে ইংরেজিতে বিএ ডিগ্রি (১৯৯৫) অর্জন করেছিলেন। তিনি ২০১৩ সালে টরন্টোতে চলে আসেন, সেখানে তিনি স্নাতকোত্তর ডিগ্রির জন্য জর্জ ব্রাউন কলেজে পড়াশোনা করেন।

সিমিনের শিল্পকর্ম বিভিন্ন ধরণের সামাজিক ও রাজনৈতিক বিষয় এবং পরিচয় নিয়ে কথা বলে। ইরানে নারীরা যে সব অবিচারের মুখোমুখি হন, তাঁর শিল্পকর্ম সেইদিকেও আলোকপাত করে। তাঁর সমসাময়িক কিছু শিল্পকর্মীদের মধ্যে রয়েছেন শিরিন নেশাত, শাদি গাদিরিয়ান এবং নিউশা তাভাকোলিয়ান।
থাম্ব|২০২৩ সালে অসলোতে পেক্যানআর্টকার উন্মোচন অনুষ্ঠানে সিমিনের সাক্ষাৎকার নেওয়া হচ্ছে
২০০৯ সালে, সিমিন লন্ডনের এশিয়া হাউসে অনুষ্ঠিত আরিয়ান লেভেন এবং এগল্যান্টাইন ডি গানে কর্তৃক পরিচালিত *মেড ইন ইরান* নামক দলগত প্রদর্শনীতে অংশ নিয়েছিলেন; সেখানে অংশগ্রহণকারী অন্যান্য শিল্পীদের মধ্যে ছিলেন নাজগোল আনসারেনিয়া, শিরিন আলিয়াবাদী, বেহরুজ রায়, ওয়াহিদ শরীফিয়ান, পেইমান হুশমান্দজাদেহ এবং আরাশ হানাই। তাঁর কাজ সান ফ্রান্সিসকোর এসওএমআ আর্টসে অনুষ্ঠিত *আর্ট ব্রিফ ৪: ইরানিয়ান কনটেম্পোরারি সান ফ্রান্সিসকো* (২০১৮) গ্রুপ প্রদর্শনীর অংশ ছিল, একটি অলাভজনক গোষ্ঠী "মমস এগেইনস্ট পভার্টি" (এমএপি)-র সাথে যৌথভাবে এটি তৈরি করা হয়েছিল।

২০২২ সালের সেপ্টেম্বরে, মাহসা আমিনির বিক্ষোভের সময় তিনি অন্টারিওর বিধানসভার বাইরে প্রতিবাদ অনুষ্ঠান আয়োজনে সহায়তা করেছিলেন এবং একটি উল্লেখযোগ্য প্রতিবাদ পোস্টারও তৈরি করেছিলেন। 

তিনি পেক্যানআর্টকার-এর দ্বিতীয় কিস্তি তৈরি করেছিলেন, যেটি ২০২৩ সালের জুনে উন্মোচিত হয়েছিল।

## আরও দেখুন

* ইরানি নারী শিল্পীদের তালিকা

## তথ্যসূত্র

## বহিঃসংযোগ

* অফিসিয়াল ওয়েবসাইট
* 

বিষয়শ্রেণী:২১শ শতাব্দীর ইরানি চিত্রশিল্পী
বিষয়শ্রেণী:মাহশা আমিনী প্রতিবাদ
বিষয়শ্রেণী:জীবিত ব্যক্তি
বিষয়শ্রেণী:ইরানি নারী সক্রিয়কর্মী
বিষয়শ্রেণী:ইরানি নারী চিত্রশিল্পী
বিষয়শ্রেণী:১৯৭০-এ জন্ম
সাঈদ ইবনে কায়েস আল-হামদানি

**সাঈদ ইবনে কায়েস আল-হামদানী** ( ) ছিলেন ইসলামের তৃতীয় খলিফা উসমান ও চতুর্থ খলিফা আলীর আমলে একজন গভর্নর ও সেনাপতি। এই সময়কালে এবং পরবর্তী প্রাথমিক উমাইয়া খলিফাদের অধীনে তিনি ইরানের দক্ষিণ হামাদান ও কুফার হিমিয়ারী উপজাতিদের একজন উপজাতীয় প্রধান ছিলেন।

## জীবনী
সাঈদ ইবনে কায়স দক্ষিণ আরবের হামদান গোত্রের সাবি শাখার একজন সদস্য ছিলেন। তিনি একজন হিমায়ির রাজার বংশধর ছিলেন বলে উল্লেখ করা হয়। তাঁর এই পূর্বপুরুষ জায়েদ ইবন মারিব ইবন মাʿদিকারিবকে দক্ষিণ আরবের ঐতিহ্যে উল্লেখ করে বলা হয় যে, তিনি ইসলামের পূর্বে (৭ম শতাব্দীর পূর্বে) উত্তর ইয়েমেনের বাউন অঞ্চলের রাজাকে হত্যা করে তার স্থলাভিষিক্ত হন।

সাঈদ প্রাথমিক মুসলিম বিজয় অভিযানে অংশগ্রহণ করেন এবং ইরাকের অন্যতম প্রধান আরব সামরিক শহর কুফায় গোত্রীয় প্রধান ও অভিজাত ব্যক্তিত্ব হয়ে ওঠেন। খলিফা উসমানের (শাসনকাল ৬৪৪–৬৫৬) আমলে তিনি ইরানের রাই ও হামাদান অঞ্চলের গভর্নর হিসেবে দায়িত্ব পালন করেন। উসমানের পর ইরাকে তাঁর উত্তরসূরি খলিফা আলি ইবনে আবি তালিবের (শা. ৬৫৬–৬৬১) অধীনে তিনি প্রথম ফিতনার সময় তিনি খলিফার কুফার বাহিনীতে হামদানি ও হিময়ারি দলের নেতৃত্ব দেন। এই দায়িত্বের অংশ হিসেবে তিনি বসরার নিকটে সংঘটিত উটের যুদ্ধ (৬৫৬) ও সিরীয় সীমান্তে সংঘটিত সিফফিনের যুদ্ধে (৬৫৭) অংশ নেন। পাশাপাশি ৬৬১ সালে আলির নেতৃত্বে পরিচালিত আরেকটি অভিযানেও তিনি অংশগ্রহণ করেন। পরে উমাইয়া খলিফা প্রথম মুয়াবিয়া (শা. ৬৬১–৬৮০) ও ইয়াজিদের (শা. ৬৮০–৬৮৩) শাসনামলে তিনি ইয়েমেনি (দক্ষিণ আরবীয়) গোষ্ঠীর অন্যতম প্রধান নেতা হিসেবে বিবেচিত হন।

## উত্তরাধিকার
সাঈদ কুফার প্রভাবশালী গোত্রীয় অভিজাত, সামরিক কমান্ডার ও বিদ্রোহী নেতা ইবনুল আশআসের মাতামহ ছিলেন।  এই সম্পর্কের কারণে কুফার রাজনৈতিক ও সামরিক ইতিহাসে তাঁর পরিবার বিশেষ গুরুত্ব বহন করত। দ্বিতীয় ফিতনার সময় (৬৮৩–৬৯২ খ্রি.) উমাইয়া শাসকরা ইরাকের উপর তাদের নিয়ন্ত্রণ হারিয়ে ফেলে। এই অস্থির সময়ে সাঈদের পুত্র আবদুর রহমান বিদ্রোহী শাসক মুখতার আস-সাকাফির অধীনে কুফার গভর্নর হিসেবে দায়িত্ব পালন করেন। তবে কিছুদিন পর তিনি মুখতারের পক্ষ ত্যাগ করে বসরার জুবায়েরি শাসক মাসয়াব ইবনুল জুবায়েরের সাথে যোগ দেন। পরবর্তীতে যখন মাসয়াব কুফার উপর থেকে মুখতারের নিয়ন্ত্রণ ছিনিয়ে নেওয়ার চেষ্টা করেন, সেই অভিযানে আবদুর রহমান নিহত হন। আব্দুর রহমানের পুত্র মুহাম্মদ তাঁর পিতা ও দাদার মতো হামাদান গোত্রের উপর ততটা কর্তৃত্ব রাখতে পারেননি। কারণ হামাদান গোত্রের অধিকাংশ সদস্যই মুখতারকে সমর্থন করত। ৬৮৬ সালে যখন মুহাম্মদ ও তাঁর আত্মীয় আবদুর রহমান বিন মুহাম্মদ ইবনে আশয়াস কুফা দখল করেন, তখন তারা মুখতারের কুফাবাসী সমর্থকদের উপর কঠোর শাস্তি আরোপ করেন এবং তাদের কঠিনভাবে দমন করেন। পরবর্তীকালে মুহাম্মদ উমাইয়া খলিফা আবদুল মালিকের ইবনে মারওয়ানের (শা. ৬৮৫–৭০৫) আনুগত্য স্বীকার করেন এবং তাঁর দলে যোগ দেন। তবে সাঈদের অপর নাতি জারির ইবন হাশিম ভিন্ন পথ বেছে নেন। তিনি ৭০০–৭০১ সালে ইবনুল আশআসের নেতৃত্বে সংঘটিত উমাইয়া বিরোধী বিদ্রোহে অংশ নেন, যা ইতিহাসে "*ইবনে আশআসের বিদ্রোহ*" নামে পরিচিত।

## তথ্যসূত্র


## গ্রন্থপঞ্জি

* 
* 
* 

বিষয়শ্রেণী:উমাইয়া গভর্নর
বিষয়শ্রেণী:উমাইয়া সেনাপতি
নিকা খানজানি

**নিকা খানজানি** (), মন্ট্রিলে বসবাসকারী একজন ইরানি-কানাডীয় লেখক এবং ভিডিও শিল্পী। তিনি বাহাই ধর্মের অনুসারী। তিনি ২০০৬ সালে ছোট পরীক্ষামূলক এবং প্রবন্ধ চলচ্চিত্র নির্মাণ শুরু করেন। তাঁর তৈরি করা চলচ্চিত্রে মধ্যে রয়েছে *ফ্রি ওয়ার্ল্ড পেনস* (২০১৫), *ইরান টু টেক্সাস* (২০১১), *টেক্সাস, মাই ব্রাদার, অ্যাণ্ড মি* (২০০৯), *কারেন্ট* (২০০৭), *কপিরাইট* (২০০৬), এবং *মন্ট্রিল স্প্রিং, শ্রাউডেড ইন মিস্ট* (২০১২)।

উদ্বাস্তু সমস্যা এবং সামাজিক সংগ্রামের মতো বৃহত্তর বিষয়গুলো ফুটিয়ে তুলতে তিনি তাঁর নিজের স্মৃতি এবং পারিবারিক ইতিহাসকে অনুসন্ধান করেন। তাঁর চলচ্চিত্রের আত্মজীবনীমূলক কাব্যিকতা প্রায়শই জনশূন্য বা স্বল্প-জনবহুল স্থানের চিত্রায়ন এবং স্তরীভূত শব্দতরঙ্গের সাথে বৈপরীত্য তৈরি করে।

"১৯৭৯ সালে বিপ্লবের ঠিক আগে, খানজানি পরিবার ইরান থেকে টেক্সাসে চলে আসে। ইরান দূতাবাস বন্ধক সংকট (২০১২ সালের *[[আর্গো (২০১২-এর চলচ্চিত্র)|আর্গো]]* চলচ্চিত্রে   নাট্যায়িত হয়েছে) আমেরিকানদের মানসপট অধিকার করার সাথে সাথে তাঁরা বর্ণবাদের তিক্ত স্বাদ অনুভব করতে শুরু করেছিলেন।"

নিকা টেক্সাস বিশ্ববিদ্যালয়ে ইংরেজি সাহিত্য নিয়ে পড়াশোনা করেন। ১৯৯০-এর দশকের শেষের দিকে তিনি নিউ ইয়র্ক সিটিতে চলে আসেন, সেখানে তিনি ব্রুকলিন ফিল্ম ফেস্টিভ্যালে কাজ করেন। এরপর তিনি কয়েক বছরের জন্য ইরানে ফিরে আসেন "আণ্ডারগ্রাউণ্ড ইউনিভার্সিটি" - বাহাই ইনস্টিটিউট ফর হায়ার এডুকেশনে শিক্ষকতা করার জন্য। এটি ইরানের বৃহত্তম ধর্মীয় সংখ্যালঘু সম্প্রদায়ের নিপীড়িত ধর্মের সদস্যদের জন্য একটি স্কুল। 

## তথ্যসূত্র

## বহিঃসংযোগ

* 
* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:ইরানি লেখিকা
বিষয়শ্রেণী:ফার্সি ভাষার লেখা থাকা নিবন্ধ
রোকসানা মানুচেহরি

**রোকসানা মানুচেহরি** (   , জন্ম তেহরান, ইরান ১৯৭৬) একজন ইরানি দৃশ্যকলা শিল্পী। মানুচেহরি নিজের কাজের মাধ্যমে, সাধারণত তাঁর পারিপার্শ্বিকতা এবং এর প্রয়োজনীয় দিকগুলির ওপর আলোকপাত করেন। যদিও অনেক ইরানির জীবনধারা আধুনিক বলে মনে হয়, তবুও তারা মূলত প্রচলিত, ধর্মীয় মনোভাব দ্বারা নিয়ন্ত্রিত। তিনি আধুনিকতাবাদ এবং ঐতিহ্যের মধ্যে বিদ্যমান প্রকৃতি ও গঠনের ব্যবধান নিয়ে আলোচনা করেন। তিনি ১৯৯৭ সালে ইরানের তেহরান আর্ট ইউনিভার্সিটি থেকে চিত্রকলায় বিএ এবং ২০০১ সালে একই বিশ্ববিদ্যালয় থেকে চিত্রকলায় এমএ ডিগ্রি অর্জন করেন।

২০০৭ সালের অক্টোবরে দক্ষিণ কোরিয়ার সিউলের চ্যাং-ডং-এর ন্যাশনাল আর্ট স্টুডিওতে ছয় মাসের এশিয়ান আর্টিস্ট ফেলোশিপ প্রোগ্রামে সম্মানিত হওয়ার পর তিনি ইরান ত্যাগ করেন। সেখানে তিনি তাঁর 'ফিল দ্য এক্সপান্স' সিরিজে তাঁর কাজ প্রদর্শন করেছিলেন। দক্ষিণ কোরিয়ায় থাকাকালীন তাঁর আরও বেশ কয়েকটি একক এবং দলগত প্রদর্শনী ছিল।

২০১০ সালের জুলাই / আগস্ট মাসে তাঁকে আয়ারল্যান্ডের কাউন্টি অফলিরবেলমন্ট মিল আর্টিস্ট স্টুডিওতে শিল্পকলার জন্য দুই মাসের বসবাসের পুরস্কার দেওয়া হয়।

তিনি ২০১১ সালের শুরুর দিকে ফিনল্যান্ডের রাউমাতে চার সপ্তাহের একটি বসবাস পুরস্কার হিসেবে পেয়েছিলেন।

মানুচেহরি বর্তমানে আয়ারল্যান্ডের ডাবলিনে থাকেন এবং কাজ করেন। সেখানে তিনি চেস্টার বিটি লাইব্রেরির সাথে শিশু এবং প্রাপ্তবয়স্কদের জন্য কর্মশালা আয়োজনের উদ্দেশ্যে নিয়মিত কাজ করেন। তিনি ইরান, দুবাই, দক্ষিণ কোরিয়া, ফিনল্যান্ড, মাদ্রিদ, লন্ডন, নিউ ইয়র্ক এবং পোল্যান্ডে বেশ কয়েকটি প্রদর্শনী করেছেন এবং অনেক দেশীয় ও আন্তর্জাতিক দলগত প্রদর্শনীতে অংশগ্রহণ করেছেন।

সিউল, দুবাই এবং তেহরানের বেশ কয়েকটি শিল্প মেলায় এবং নিলামে তাঁর কাজ প্রদর্শনের জন্য তাঁকে আমন্ত্রণ জানানো হয়েছে। কিছু গুরুত্বপূর্ণ সংগ্রাহক বিশ্বব্যাপী তাঁর কাজ সংরক্ষণ করেন।

তেহরানের আসার আর্ট গ্যালারিতে মানুচেহরির ৭টি একক প্রদর্শনী হয়েছে। এতেমাদ গ্যালারি ২০১৫ সাল থেকে তাঁর কাজ উপস্থাপন করছে।

২০১৩ সালের এপ্রিল মাসে তাঁকে বার্সেলোনার ক্যান সেরাতে পূর্ণ বৃত্তিপ্রাপ্ত শিল্পী আবাসিক বৃত্তি প্রদান করা হয়।

২০১৩ সালের ডিসেম্বরে, ডাবলিনের কেভিন কাভানাঘ গ্যালারিতে মানুচেহরির একটি একক প্রদর্শনী হয়েছিল। 'এনিগমা' শিরোনামের এই অনুষ্ঠানটি তেহরানের আসার আর্ট গ্যালারির সহযোগিতায় পরিচালিত হয়েছিল। বর্তমানে ডাবলিনের মাউন্টজয় স্কোয়ার স্টুডিওতে তাঁর একটি নিজস্ব স্টুডিও রয়েছে। তিনি আইএমএমএ, ট্রিনিটি কলেজ, নিউ ইয়র্কের রোয়া খাদজাভি প্রকল্প এবং আর্টনোম্যাডসের মতো সংস্থা, জাদুঘর, সমষ্টি এবং কিউরেটরদের সাথে কাজ করেছেন।

## তথ্যসূত্র

* http://www.assarartgallery.com/main/artists/roxana_manouchehri
* http://www.mahartgallery.com/en/?id=artist&pid=73&dir=roxana-manouchehri
* https://web.archive.org/web/20061119130747/http://www.tehranavenue.com/sidebox.php?catid=39
* http://www.contemporaryart.com/assar-art-gallery/roxana-manouchehri/
* https://web.archive.org/web/20160304102119/http://www.courtyard-uae.com/ArtistDetail.asp?ArtistID=980905128091210
* http://www.christies.com/LotFinder/lot_details.aspx?intObjectID=5486837
* http://www.saatchi-gallery.co.uk/dealers_galleries/Gallery/Assar+Art+Gallery/19428.html
* http://gallerycha.tistory.com/23
* guardian.co.uk
বিষয়শ্রেণী:২১শ শতাব্দীর ইরানি শিল্পী
বিষয়শ্রেণী:জীবিত ব্যক্তি
বিষয়শ্রেণী:১৯৭৬-এ জন্ম
বিষয়শ্রেণী:অপর্যালোচিত অনুবাদসহ পাতা
মালেকেহ নাইনি

**মালেকেহ নাইনি** (জন্ম ১৯৫৫) একজন ইরানি বংশোদ্ভূত ফরাসি শিল্পী, যিনি তাঁর ডিজিটাল ছবির কোলাজ এবং চিত্রকর্মের জন্য পরিচিত। তাঁর সর্বাধিক পরিচিত কাজের শিরোনাম হল "আপডেটিং এ ফ্যামিলি অ্যালবাম" (১৯৯৭ – বর্তমান)। তিনি প্যারিসে থাকেন এবং কাজ করেন।

## জীবনী
মালেকেহ নাইনি ১৯৫৫ সালে ইরানের তেহরানে জন্মগ্রহণ করেন। তিনি সিরাকিউজ বিশ্ববিদ্যালয় থেকে চারুকলা এবং ফটোগ্রাফিতে বিএ ডিগ্রি অর্জন করেন। এরপর তিনি পার্সন্স স্কুল অফ ডিজাইন এবং ইন্টারন্যাশনাল সেন্টার অফ ফটোগ্রাফিতে তাঁর পড়াশোনা চালিয়ে যান। তিনি ১৯৯৭ সালে স্পিওস প্যারিস ফটোগ্রাফিক ইনস্টিটিউট থেকে ডিজিটাল ফটোগ্রাফিতে একটি সার্টিফিকেট অর্জন করেন।

নাইনির কাজ দুবাই, প্যারিস, লন্ডন, তুরিন, নিউ ইয়র্ক সিটি, হিউস্টন, মাদ্রিদ, কাহোর্স, ভ্যালেন্সিয়া, জেনেভা, ভেরোনা, তেহরান এবং পর্তুগালের প্রদর্শনীতে প্রদর্শিত হয়েছে। ২০১৯ সালে আর্থার এম. স্যাকলার গ্যালারিতে তাঁর কাজ*মাই ইরান: সিক্স উইমেন ফটোগ্রাফার্স* একটি দলগত প্রদর্শনীতে অন্তর্ভুক্ত করা হয়েছিল, সেখানে তাঁর সঙ্গে আরও যে শিল্পীরা ছিলেন তাঁরা হলেন হেঙ্গামেহ গোলেস্তান, নিউশা তাভাকোলিয়ান, শাদি গাদিরিয়ান, গোহর দাশতি এবং মিত্রা তাব্রিজিয়ান।  

তাঁর কাজ আর্থার এম. স্যাকলার গ্যালারি, ব্রিটিশ মিউজিয়াম, এবং লস অ্যাঞ্জেলেস কাউন্টি মিউজিয়াম অফ আর্টের সংগ্রহে সংরক্ষিত রয়েছে।

## তথ্যসূত্র

বিষয়শ্রেণী:২১শ শতাব্দীর ইরানি শিল্পী
বিষয়শ্রেণী:২০শ শতাব্দীর ইরানি শিল্পী
বিষয়শ্রেণী:পার্সনস স্কুল অব ডিজাইনের প্রাক্তন শিক্ষার্থী
বিষয়শ্রেণী:সিরাকিউজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ইরানি নারী শিল্পী
বিষয়শ্রেণী:জীবিত ব্যক্তি
বিষয়শ্রেণী:১৯৫৫-এ জন্ম
মানিকছড়ি গিরি মৈত্রী সরকারি ডিগ্রী কলেজ

**মানিকছড়ি গিরি মৈত্রী সরকারি ডিগ্রী কলেজ**  বাংলাদেশের খাগড়াছড়ি জেলায় অবস্হিত একটি সরকারি কলেজ।   

## বিদ্যালয়ের ইতিহাস
মানিকছড়ি গিরি মৈত্রী সরকারি ডিগ্রী কলেজ ১৯৯০ সালে মানিকছড়ি উপজেলায় প্রতিষ্ঠিত হয়। 

## তথ্যসূত্র

## আরো দেখুন
* খাগড়াছড়ি জেলার শিক্ষা প্রতিষ্ঠানের তালিকা

বিষয়শ্রেণী:খাগড়াছড়ি জেলার মহাবিদ্যালয়
বিষয়শ্রেণী:চট্টগ্রাম শিক্ষা বোর্ডের অন্তর্ভুক্ত কলেজ
হেঙ্গামেহ গোলেস্তান

**হেঙ্গামেহ গোলেস্তান** (; জন্ম **হেঙ্গামেহ জালালি** (), ১৯৫২) একজন ইরানি আলোকচিত্রী। তাঁকে ইরানি নারী আলোকচিত্রীদের মধ্যে একজন অগ্রণী হিসেবে বিবেচনা করা হয়।

১৯৭৯ সালের মার্চ মাসে, ইরানি বিপ্লবের পর ইরানের নারীরা যখন নতুন সরকারের হিজাব পরার নির্দেশের বিরুদ্ধে প্রতিবাদ শুরু করেন, তখন তিনি রাজধানীতে সমাবেশের ছবি তোলেন, এই প্রক্রিয়ায় তিনি দেশের সক্রিয় কয়েকজন প্রকৃত তথ্য নির্ভর আলোকচিত্রীদের মধ্যে একজন হয়ে ওঠেন।

## জীবন এবং কাজ
গোলেস্তান ১৮ বছর বয়সে একজন আলোকচিত্রী হিসেবে কাজ শুরু করেন; যদিও কিছু সময়ের জন্য তিনি ইংল্যান্ডের ফটোগ্রাফি স্কুলে পড়াশোনা করেন, কিন্তু মূলত তিনি তাঁর স্বামী, আলোকচিত্র সাংবাদিক কাভেহ গোলেস্তানের সহকারী হিসেবে কাজ করার মাধ্যমে এই কাজে পারদর্শী হয়েছিলেন; এই যুগল ১৯৭৫ সালে বিয়ে করেন এবং তাঁদের পুত্র সন্তানের নাম মেহরাক। 

তিনি ১৯৭২ সালে যখন তাঁর কর্মজীবন শুরু করেন, তখন দেশে মাত্র কয়েকজন মহিলা আলোকচিত্রী ছিলেন। তাঁর কর্মজীবনের শুরুতে তাঁর পছন্দের বিষয় ছিল তেহরানের দৈনন্দিন জীবন। যাইহোক, ১৯৭৯ সালের মার্চ মাসে, যখন ইরানি বিপ্লবের পর ইরানের নারীরা নতুন সরকারের হিজাব পরার নির্দেশের বিরুদ্ধে প্রতিবাদ শুরু করেন, তখন তিনি রাজধানীতে সমাবেশের ছবি তোলেন, এই প্রক্রিয়ায় তিনি দেশের সক্রিয় কয়েকজন প্রকৃত তথ্য নির্ভর আলোকচিত্রীদের একজন হয়ে ওঠেন। এই ছবিগুলি "উইটনেস ১৯৭৯" সিরিজের ভিত্তি হয়ে ওঠে, যেগুলির বেশিরভাগই ২০১৫ সাল পর্যন্ত প্রদর্শিত হয়নি।

কর্মজীবনের শেষের দিকে, ইরান-ইরাক যুদ্ধের সময়, সামনের সারিতে থেকে ছবি তোলার জন্য গোলেস্তান ভ্রমণ করতে অনুমতি চেয়েছিলেন, কিন্তু নারী হওয়ার কারণে তাঁর অনুরোধটি প্রত্যাখ্যান করা হয়েছিল। 

১৯৮৪ সালে তিনি তাঁর স্বামী এবং ছেলের সাথে লন্ডনে চলে আসেন। 

গোলেস্তান উল্লেখ করেছেন তাঁর কাজের ওপর শৈলীগতভাবে মেরি এলেন মার্ক এবং ডায়ান আরবাসের প্রভাব রয়েছে। 

## সংগ্রহ
গোলেস্তানের কাজ নিম্নলিখিত পাবলিক সংগ্রহে সংরক্ষিত আছে:

* আর্থার এম. স্যাকলার গ্যালারি, স্মিথসোনিয়ান ইনস্টিটিউশন : "উইটনেস ১৯৭৯" সিরিজের সাতটি ছবি

## তথ্যসূত্র

বিষয়শ্রেণী:২০শ শতাব্দীর আলোকচিত্রশিল্পী
বিষয়শ্রেণী:জীবিত ব্যক্তি
বিষয়শ্রেণী:১৯৫২-এ জন্ম
নিনা বোরাউই

**ইয়াসমিনা "নিনা" বোরাউই** (আরবি **نينا بو راوي**, জন্ম ১৯৬৭) একজন ফরাসি ঔপন্যাসিক ও গীতরচয়িতা, যিনি ইলে-এট-ভিলাইনের রেনেতে জন্মগ্রহণ করেন। জিজেল শহরের একজন আলজেরীয় পিতা ও এক ফরাসি মাতার ঘরে তার জন্ম হয়। তিনি তার জীবনের প্রথম ১৪ বছর আলজিয়ার্স, তারপর জুরিখ এবং আবুধাবিতে কাটিয়েছেন। তিনি এখন প্যারিসে থাকেন।

## তথ্যসূত্র

## বহিঃসংযোগ

*  Page dedicated to Nina Bouraoui  in *Littératures du Maghreb*
*  Article in *[[L'Express (France)|L'Express]]*
*  Présentation  in *[[Lire (magazine)|Lire]]*
*  La Beurgeoisie The French website for successful "Beurs".

বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফরাসি নারী মানবাধিকার কর্মী
বিষয়শ্রেণী:ফরাসি নারী ঔপন্যাসিক
বিষয়শ্রেণী:২০শ শতাব্দীর ফরাসি ঔপন্যাসিক
বিষয়শ্রেণী:২০শ শতাব্দীর ফরাসি লেখিকা
বিষয়শ্রেণী:ফরাসি এলজিবিটিকিউ অধিকারকর্মী
বিষয়শ্রেণী:আলজেরীয় বংশোদ্ভূত ফরাসি ব্যক্তি
বিষয়শ্রেণী:ফরাসি লেসবিয়ান লেখিকা
বিষয়শ্রেণী:২০শ শতাব্দীর ফরাসি গীতরচয়িতা
বিষয়শ্রেণী:ফরাসি গীতরচয়িতা
বিষয়শ্রেণী:ফরাসি নারী গীতরচয়িতা
আ-সান (সঙ্গীতশিল্পী)

**** (২৮ ফেব্রুয়ারী ১৯৭৫ - ৬ এপ্রিল ২০০৯), তার মঞ্চ নাম **আহ সাং**, **আ-সাং**, অথবা **আ-সান** () নামে বেশি পরিচিত, তাইওয়ানিজ হোক্কিয়েন ভাষায় "বৃদ্ধা মহিলা" এর জন্য একটি অপভাষা), ছিলেন একজন তাইওয়ানি মান্দোপপ সঙ্গীতশিল্পী-গীতরচয়িতা। তিনি ২০০৯ সালে ৩৪ বছর বয়সে স্তন ক্যান্সারে মারা যান।

## ব্যক্তিগত জীবন
২০০৮ সালের অক্টোবরে একটি পরিবেশনায় অসুস্থ হয়ে পড়ার পর আ-সানের স্তন ক্যান্সার ধরা পড়ে। যদিও তার চিকিৎসা করা হয়েছিল, পরে ক্যান্সারটি তার ফুসফুস ও লিভারে ছড়িয়ে পড়ে। ৬ এপ্রিল ২০০৯ সালে তিনি মারা যান। 

## তথ্যসূত্র

বিষয়শ্রেণী:১৯৭৫-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:এইচকার্ডের সাথে নিবন্ধসমূহ
বিষয়শ্রেণী:চীনা ভাষার লেখা থাকা নিবন্ধ
বিষয়শ্রেণী:২০শ শতাব্দীর তাইওয়ানি গীতরচয়িতা
বিষয়শ্রেণী:২১শ শতাব্দীর তাইওয়ানি গীতরচয়িতা
বিষয়শ্রেণী:২০শ শতাব্দীর তাইওয়ানি গায়িকা
বিষয়শ্রেণী:২১শ শতাব্দীর তাইওয়ানি গায়িকা
বিষয়শ্রেণী:তাইওয়ানি নারী গীতরচয়িতা
বিষয়শ্রেণী:তাইওয়ানে স্তন ক্যান্সারে মৃত্যু
আবদুল মুকিত মজুমদার

**আবদুল মুকিত মজুমদার** যিনি ২০২৬ সালে স্বাধীনতা পুরস্কার পেয়েছেন।

## প্রারম্ভিক জীবন

মুকিত মজুমদার ১৯৫৫ সালে ঢাকায় একটি সম্ভ্রান্ত মুসলিম পরিবারে জন্মগ্রহণ করেন। তিনি স্কুলে অধ্যয়নকালে ছাত্রাবস্থায় বাংলাদেশের স্বাধীনতা যুদ্ধে অংশগ্রহণ করেছিলেন। তিনি নটর ডেম কলেজ থেকে পড়াশোনা শেষ করে ১৯৭৮ সালে উচ্চশিক্ষার জন্য যুক্তরাজ্য ও যুক্তরাষ্ট্রে যান। ১৯৮৪ সালে তিনি দেশে ফিরে আসেন।

## তথ্যসূত্র

বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:১৯৫৫-এ জন্ম
বিষয়শ্রেণী:ঢাকার ব্যক্তি
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
নোয়েমি ভিডমার

**নোয়েমি ভিডমার** (, ; জন্ম: ১ মে ২০০৭) হলেন একজন সুইজারল্যান্ডীয় স্নোবোর্ডার। তিনি আন্তর্জাতিক প্রতিযোগিতায় সুইজারল্যান্ডের প্রতিনিধিত্ব করেন এবং স্নোবোর্ডিংয়ের স্নোবোর্ড ক্রস বিভাগে অংশগ্রহণ করে থাকেন।

ভিডমার সুইজারল্যান্ডের প্রতিনিধি হিসেবে ২০২৬ শীতকালীন অলিম্পিকে অংশগ্রহণ করেছেন।  এছাড়াও, তিনি ২০২৪ শীতকালীন যুব অলিম্পিকে স্বর্ণ পদক অর্জন করেছেন।

## প্রারম্ভিক জীবন
নোয়েমি ভিডমার ২০০৭ সালের ১লা মে তারিখে সুইজারল্যান্ডের ডিয়েমটিগেনে জন্মগ্রহণ করেছেন এবং সেখানেই তার শৈশব অতিবাহিত হয়।

## খেলোয়াড়ি জীবন
ভিডমার সুইজারল্যান্ডের প্রতিনিধি হিসেবে ২০২৬ শীতকালীন অলিম্পিকে স্নোবোর্ডিংয়ের সর্বমোট দুইটি পৃথক প্রতিযোগিতায় প্রতিদ্বন্দ্বিতা করেছেন।

তিনি নারীদের স্নোবোর্ড ক্রস প্রতিযোগিতায় অংশগ্রহণ করেছিলেন। তিনি প্রতিযোগিতার বাছাইপর্বের সেরা রানটি ১:১৩.১২ সময়ে সম্পন্ন করে তৃতীয় স্থান অধিকার করে নকআউট পর্বে অংশগ্রহণ করেন, যেখানে তিনি সার্বিকভাবে ৪র্থ স্থান অধিকার করেন।

## তথ্যসূত্র

## বহিঃসংযোগ

* 

বিষয়শ্রেণী:২০০৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সুইজারল্যান্ডীয় নারী স্নোবোর্ডার

বিষয়শ্রেণী:সুইজারল্যান্ডের অলিম্পিক স্নোবোর্ডার
বিষয়শ্রেণী:২০২৬ শীতকালীন অলিম্পিকের স্নোবোর্ডার
আবু ইমরান আল-ফাসি

**আবু ইমরান মুসা ইবনে ঈসা ইবনে আবিল হাজ্জ** **আল-ফাসি** ( ; জন্ম ৯৭৫ থেকে ৯৭৮ সালের মধ্যে; মৃত্যু: ৮ জুন, ১০৩৯) ছিলেন মরক্কোর ফেজে জন্মগ্রহণকারী একজন মালিকি ফকিহ*[[ফকিহ|,]]* যিনি বারবার  বা আরব  পরিবারে জন্মগ্রহণ করেন। তাঁর নিসবা (পারিবারিক বা ভৌগোলিক পরিচয়) ঠিকভাবে নির্ণয় করা সম্ভব নয় বলে ইতিহাসবিদরা উল্লেখ করেছেন। তিনি সাধারণভাবে **আবু ইমরান আল-ফাসি** নামেই অধিক পরিচিত ছিলেন। 

## জীবনী
আবু ইমরান আল-ফাসি সম্ভবত ৯৭৫ থেকে ৯৭৮ সালের মধ্যবর্তী কোনো সময়ে ফেজ শহরে জন্মগ্রহণ করেন। তাঁর পরিবার বারবার বংশোদ্ভূত ছিল বলে কিছু সূত্রে উল্লেখ করা হয়েছে; তবে অন্য কিছু সূত্রে তাঁদের আরব বংশোদ্ভূত বলা হয়েছে। পরবর্তীতে তিনি ইফ্রিকিয়া অঞ্চলে (বর্তমান তিউনিসিয়া ও আশপাশের এলাকা) গমন করেন এবং সেখানে কৈরবান শহরে বসবাস শুরু করেন। কৈরবান তখন ইসলামি জ্ঞানচর্চার একটি গুরুত্বপূর্ণ কেন্দ্র ছিল। সেখানে তিনি প্রখ্যাত আলেম আল-কাবিসির (মৃত্যু ১০১২) অধীনে অধ্যয়ন করেন। আল-কাবিসির সঙ্গে অধ্যয়নের সময় তিনি তরুণ কবি ও সাহিত্যিক ইবনে শারাফকে কবিতার জগতে পরিচয় করিয়ে দেন বলে উল্লেখ করা হয়।

এর কিছু দিন পরে আবু ইমরান আল-ফাসি আন্দালুসিয়ার রাজধানী কর্ডোভায় যান। সেখানে তিনি বিখ্যাত আলেম ইবনে আবদুল বারের সঙ্গে অবস্থান করেন এবং বিভিন্ন বিদ্বান আলেমের কাছ থেকে জ্ঞান অর্জন করেন। তাঁর জীবনীকাররা কর্ডোভায় যেসব আলেমের কাছ থেকে তিনি শিক্ষা গ্রহণ করেন, তাঁদের একটি তালিকাও প্রদান করেন। পরবর্তী যুগের সুফি সাধকরা সাধারণত তাঁকে একজন সাধু বা আধ্যাত্মিক ব্যক্তিত্ব হিসেবেও গণ্য করেন। এছাড়া উত্তর আফ্রিকার ইতিহাসে মুরাবিতুন রাজবংশের উত্থানের সঙ্গে তাঁর নাম বিশেষভাবে জড়িত ছিল। বলা হয়, কৈরবানে তাঁর শিক্ষাদান ইয়াহিয়া ইবনে ইব্রাহিম নামক এক ব্যক্তিকে গভীরভাবে প্রভাবিত করেছিল। ইয়াহইয়া তখন হজ পালন শেষে ফিরে আসছিলেন এবং কৈরবান শহরে এসে আবু ইমরানের পাঠচক্রে অংশ নেন। এই অভিজ্ঞতা পরবর্তীতে তাঁকে একটি ধর্মীয় সংস্কারবাদী আন্দোলন শুরু করতে অনুপ্রাণিত করে, যার ফলে মুরাবিতুন আন্দোলনের সূচনা হয়।

আবু ইমরান আল-ফাসি ইসলামি আইনশাস্ত্র সম্পর্কে বেশ কিছু গুরুত্বপূর্ণ রচনা করেন। তিনি সাহনুন কর্তৃক সংকলিত মালিকি ফিকহের প্রধান গ্রন্থ মুদাওয়ানার একটি ব্যাখ্যাগ্রন্থ (শরাহ) রচনা করেন। পরবর্তী সময়ের বিখ্যাত মালিকি আলেম ও *কিতাব আশ-শিফা বি তা‘রিফ হুকুকুল মুস্তফা* গ্রন্থের রচয়িতা কাজি ইয়াদ (মৃ. ৫৪৪ হি./১১২৯ খ্রি.) তাঁর লেখায় আবু ইমরান আল-ফাসির জীবনী ও কৃতিত্ব নিয়ে আলোচনা করেন। তাঁর এই গ্রন্থটি মূলত মালিকি মাযহাবের প্রসিদ্ধ আলেমদের জীবনী নিয়ে রচিত একটি বিশ্বকোষধর্মী সংকলন।

## তথ্যসূত্র
Sicilian Expedition

**সিসিলিয়ান অভিযান** ছিল সিসিলি দ্বীপে পরিচালিত একটি গুরুত্বপূর্ণ এথেনীয় সামরিক অভিযান, যা খ্রিস্টপূর্ব ৪১৫ থেকে ৪১৩ সালের মধ্যে সংঘটিত হয়েছিল।এই অভিযানটি ঘটে পেলোপনেশিয়ান যুদ্ধের সময় ।সেই যুদ্ধে একদিকে ছিল এথেন্স এবং আর অন্যদিকে ছিল স্পার্টা, সিরাকিউস এবং করিন্থ ।

এই অভিযানটি শেষ পর্যন্ত এথেনীয় বাহিনীর জন্য এক ভয়াবহ পরাজয়ে পরিণত হয়, যা Athens নগররাষ্ট্রের শক্তি ও অবস্থানের ওপর গুরুতর প্রভাব ফেলে। 

অভিযানটি শুরু থেকেই তার উদ্দেশ্য ও নেতৃত্বের কাঠামো নিয়ে অনিশ্চয়তার কারণে বাধাগ্রস্ত হয়ে পড়েছিল—এথেন্সে রাজনৈতিক চালবাজির ফলে মাত্র বিশটি জাহাজের একটি হালকা বাহিনী বিশাল নৌবহরে পরিণত হয়, আর অভিযানের প্রধান উদ্যোক্তা আলসিবিয়াদেসকে নৌবহর সিসিলিতে পৌঁছানোর আগেই কমান্ড থেকে ফিরিয়ে এনে বিচারের মুখোমুখি করা হয়। তবুও, এথেনীয়রা শুরুর দিকে সাফল্য অর্জন করেছিল। সিসিলির সবচেয়ে শক্তিশালী রাজ্য সিরাকিউজ, এথেনীয় হুমকির প্রতি ব্যতিক্রমীভাবে ধীর গতিতে সাড়া দিয়েছিল এবং ফলস্বরূপ, স্পার্টান জেনারেল গিলিপ্পাসের মতো শক্তিবৃদ্ধির আগমনের আগেই প্রায় সম্পূর্ণরূপে নিযুক্ত হয়ে গিয়েছিল, যিনি এর বাসিন্দাদের কর্মে উৎসাহিত করেছিলেন। সেই মুহূর্ত থেকে অবশ্য, এথেনীয়রা তাদের নব-উজ্জীবিত প্রতিপক্ষের কাছে উদ্যোগ ছেড়ে দেওয়ায়, সংঘাতের জোয়ার ঘুরে গেল। এথেন্স থেকে আসা বিশাল এক সাহায্যকারী নৌবহর সাময়িকভাবে এথেনীয়দের আবার উপর হাত দিয়েছিল, কিন্তু একটি কৌশলগত উচ্চস্থানে বিপর্যয়কর ব্যর্থ আক্রমণ এবং কয়েকটি পঙ্গু করে দেওয়া নৌপরাজয় এথেনীয় সৈন্যদের অব্যাহত লড়াই চালিয়ে যাওয়া এবং মনোবল বজায় রাখার সামর্থ্যকে ক্ষতিগ্রস্ত করেছিল। এথেনিয়ানরা সিরাকিউজ থেকে শেষবারের মতো সরিয়ে নেওয়ার চেষ্টা করেছিল। উচ্ছেদ ব্যর্থ হয়, এবং প্রায় পুরো অভিযানটি সিসিলিতে বন্দী হয় অথবা ধ্বংস হয়ে যায়।

পরাজয়ের প্রভাব ছিল অপরিসীম। দুইশত জাহাজ এবং হাজার হাজার সৈন্য—এথেন্সের মোট জনশক্তির একটি উল্লেখযোগ্য অংশ—এক ঝটিকায় হারিয়ে গেল। এথেন্সের মূল ভূখণ্ড ও পারস্যের শত্রুরা কর্মতৎপর হতে উৎসাহিত হয়ে উঠল, এবং এজিয়ান অঞ্চলে বিদ্রোহ ছড়িয়ে পড়ল। কিছু ইতিহাসবিদ এই পরাজয়কে যুদ্ধের মোড় ঘুরিয়ে দেওয়া ঘটনা বলে বিবেচনা করেন, যদিও এথেন্স আরও এক দশক লড়াই চালিয়ে গিয়েছিল। থুসিডাইডিস লক্ষ্য করেছিলেন যে সমসাময়িক গ্রিকরা বিস্মিত হয়েছিল এই কারণে নয় যে পরাজয়ের পরে এথেন্স শেষ পর্যন্ত পতিত হয়েছিল; বরং তারা অবাক হয়েছিল যে এত ভয়াবহ ক্ষয়ক্ষতি সত্ত্বেও এথেন্স এত দীর্ঘ সময় ধরে যুদ্ধ চালিয়ে যেতে পেরেছিল। এই অভিযানের পর এথেন্স বস্তুগত দিক থেকে আশ্চর্যজনকভাবে দ্রুত পুনরুদ্ধার করতে পেরেছিল; তাদের আসল বড় ক্ষতি ছিল জাহাজের নয়, বরং দক্ষ জনশক্তি ও সৈন্যবাহিনীর ক্ষতি।